open-index/open-wikipedia-markdown huggingface dataset:
เรียกข้าว่าสึชิมะ

***เรียกข้าว่าสึชิมะ*** () เป็นซีรีส์มังงะญี่ปุ่น เขียนเรื่องและวาดภาพโดยโอปูโนเคียวได เผยแพร่ออนไลน์ผ่านบัญชีทวิตเตอร์ของมังงะตั้งแต่เดือนกรกฎาคม พ.ศ. 2560 และได้รับการรวบรวมตีพิมพ์เป็นหนังสือการ์ตูนรวมเล่ม (*[[ทังโกบง]]*) โดยสำนักพิมพ์โชงากูกังถึงเล่มที่ 3 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Fanworks และ Space Neko Company เริ่มออกอากาศตั้งแต่วันที่ 3 กรกฎาคม พ.ศ. 2564ถึง 18 กันยายน พ.ศ. 2564 ทางผังรายการ Super Animeism และยังมีซีรีส์ออริจินัลเน็ตแอนิเมชัน (โอเอ็นเอ)สร้างโดยสตูดิโอ AQUA ARIS เริ่มเผยแพร่ในวันที่ 5 กรกฎาคม พ.ศ. 2564

## ตัวละคร
;
:
;
:
;
:
;
:
;
:

## รูปแบต่าง ๆ
### มังงะ

### อนิเมะ
สำนักพิมพ์โชงากูกังได้ประกาศการดัดแปลง*เรียกข้าว่าสึชิมะ*เป็นซีรีส์อนิเมะโทรทัศน์ เมื่อวันที่ 22 กุมภาพันธ์ พ.ศ. 2564 ซีรีส์อนิเมะผลิตร่วมโดยสตูดิโอ Fanworks และ Space Neko Company กำกับโดยจุน อาโอกิ มีกำหนดออกอากาศในวันที่ 3 กรกฎาคม พ.ศ. 2564 ทางผังรายการ Super Animeism ของช่อง MBS, TBS และ BS-TBS. มิวส์ คอมมิวนิเคชันได้ลิขสิทธิ์เผยแพร่ในภูมิภาคเอเชียตะวันออกเฉียงใต้และเอเชียใต้

ออริจินัลเน็ตแอนิเมชัน (โอเอ็นเอ) เริ่มเผยแพร่ทั่วโลกในวันที่ 5 กรกฎาคม พ.ศ. 2564 ทางช่องยูทูบ Asmik Ace ซีรีส์โอเอ็นเอสร้างโดยสตูดิโออ AQUA ARIS กำกับโดยโยชิโมโตะ มิวส์ คอมมิวนิเคชันได้ลิขสิทธิ์เผยแพร่ในภูมิภาคเอเชียตะวันออกเฉียงใต้และเอเชียใต้ของซีรีส์โอเอ็นเอเช่นกัน และเผยแพร่ผ่านช่องยูทูบของตน

## อ้างอิง

## แหล่งข้อมูลอื่น
*เว็บไซต์ทางการของอนิเมะ 
*''เรียกข้าว่าสึชิมะ'' ใน มิวส์ เอเชีย
*''เรียกข้าว่าสึชิมะ'' ใน มิวส์ ไทยแลนด์
*''เรียกข้าว่าสึชิมะ''  ใน ปีลีปีลี
*

หมวดหมู่:มังงะที่ตีพิมพ์ในปี พ.ศ. 2560
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนช่องเกี่ยวกับแมว
หมวดหมู่:มิวส์ คอมมิวนิเคชัน
วัดหนองปลาไหล (จังหวัดนครปฐม)

**วัดหนองปลาไหล** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งกระพังโหม อำเภอกำแพงแสน จังหวัดนครปฐม มีเนื้อที่ 51 ไร่ 3 งาน 10 วา

วัดหนองปลาไหลประกาศตั้งวัดเมื่อวันที่ 2 กุมภาพันธ์ พ.ศ. 2475 ได้รับพระราชทานวิสุงคามสีมาเมื่อวันที่ 14 มกราคม พ.ศ. 2488 ก่อตั้งโดยพระอาจารย์บุญ โดยใช้หมู่บ้านตั้งเป็นชื่อวัด ร่วมสร้างกับชาวบ้านที่อยู่ใกล้เคียง ได้แก่ นายสุ่น แร่กรูด, นายหยุ่น พลเดช, นายเอ สนจุ้ย, นายช้อน ศิริจำปา, นายมุ ศรีนวล, นายปุย แก่นแก้ว, นายหล้า ผากุมมา เป็นต้น ในการสร้างวัดครั้งแรกนั้นมุงด้วยแฝก ในอดีตชาวบ้านหนองปลาไหล เวลาทำบุญต้องมาทำบุญที่วัดลำเหย ระยะห่างประมาณ 5 กิโลเมตร ซึ่งอยู่ไกลสำหรับชาวบ้าน จึงได้นิมนต์พระอาจารย์บุญ ผากุมมา ซึ่งมีพื้นเพเป็นชาวหนองปลาไหล มาจำพรรษาที่วัดหนองปลาไหล แล้วได้รับบริจาคที่ดินจากนางพิม ผากุมมา ในปี พ.ศ. 2451 มีเนื้อที่ 52 ไร่เศษ 

รอบที่ดินเป็นคลองลำรางมีปลาไหลตามน้ำมาก ชาวบ้านเรียกว่า *หนองปลาไหล* ต่อมาเมื่อสร้างวัดจึงใช้ชื่อนี้ ต่อมาเมื่อ พ.ศ. 2553 คุณโยมใบบุญ แซ่ตั้ง ได้ถวายที่ดินเพิ่มอีก 5 ไร่ ทางวัดได้จัดการโดยให้ปลูกป่าต้นยางพาราจัดสวนสาธารณประโยชน์ เมื่อ พ.ศ. 2471 เนื่องจากในการสร้างวัดครั้งแรกได้มุงแฝก วัดจึงเกิดเพลิงไหม้ และเกิดเพลิงไหม้อีกครั้งเมื่อ พ.ศ. 2489

## รายนามเจ้าอาวาส
* พระอธิการบุญ พ.ศ. 2475
* พระครูพรหมสุทธิ พ.ศ. 2480
* พระครูโกศลนวกิจ พ.ศ. 2513
* พระครูวิมลจินดากร	พ.ศ. 2544

## อ้างอิง

หนองปลาไหล
วัดสว่างอารมณ์ (อำเภอนครชัยศรี)

**วัดสว่างอารมณ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนแก้ว อำเภอนครชัยศรี จังหวัดนครปฐม

ในอดีตวัดสว่างอารมณ์เป็นวัดร้าง จนต่อมาหลวงพ่อเพี้ยน ที่ขณะนั้นเป็นสามเณรอยู่ที่วัดตุ๊กตา ได้ออกธุดงค์แสวงหาความรู้ ไปตามสถานที่ต่าง ๆ ศึกษาเล่าเรียนวิชาจากเจ้าอาวาส ชื่อดังหลายรูป และกลับไปบวชเป็นพระที่วัดตุ๊กตาอีกครั้ง หลวงพ่อเพี้ยนขณะดำรงตำแหน่งเจ้าคณะตำบลขุนแก้ว เห็นว่าวัดร้างแห่งนี้น่าจะมีพระสงฆ์เข้าไปอยู่ถาวร จึงมอบหมายให้ หลวงพ่อแป๊ะ ไปรักษาการเจ้าอาวาสวัด และเริ่มบูรณะให้เป็นวัด หลวงพ่อแป๊ะถือจอบถือเสียมขุดดินทำถนนเข้าวัดด้วยตนเอง ชาวบ้านเห็นจึงพากันมาช่วยกัน ในช่วงแรกยังไม่มีถาวรวัตถุอะไร มีเพียงกุฏิเก่า ๆ ก่อด้วยอิฐ จากนั้นได้บูรณะสร้างศาลา สร้างโบสถ์ จากนั้นหลวงพ่อแป๊ะได้พัฒนามาอย่างต่อเนื่อง

เดิมวัดมีเนื้อที่ 4 ไร่ 3 งาน 20 วา มีผู้ศรัทธาซื้อที่ดินถวายวัด 10 ไร่ 3 งาน 79 วา ผู้ศรัทธาได้สร้างกุฏิถวาย 3 หลัง ต่อมาเมื่อ พ.ศ. 2508 มีผู้ศรัทธาซื้อที่ดินถวายอีก 9 ไร่ 80 วา ในปี พ.ศ. 2510 คณะผู้ศรัทธาถวายกุฏิอีก 1 หลัง ขณะนี้มีกุฏิ 7 หลัง ส่วนที่ดินวัดรวมในปัจจุบันมีพื้นที่ 30 ไร่เศษ

ปัจจุบันมี พระครูยติธรรมานุยุต (สมทรง ธมฺมทินฺโน) หรือหลวงพ่อแป๊ะ เป็นเจ้าอาวาส เป็นพระที่ปฏิบัติดีปฏิบัติชอบ ได้รับการยกย่องว่าเป็นพระเกจิอาจารย์ในระดับแนวหน้า ท่านให้การช่วยเหลือชุมชนและสังคมด้านต่าง ๆ ทำให้มีลูกศิษย์ให้ความศรัทธาทั่วประเทศ เช่น มอบทุนการศึกษา ให้แก่บุตรธิดาในโรงเรียนต่าง ๆ และสงเคราะห์การกุศลต่างๆ เช่น มูลนิธิ โรงเรียน โรงพยาบาล วัดวาอารามต่าง ๆ ด้านวัตถุมงคลที่หลวงพ่อแป๊ะสร้าง ได้รับความนิยมจากนักสะสมอย่างมาก

## อ้างอิง

สว่างอารมณ์
กลัยโอบลาสโตมา

**กลัยโอบลาสโตมา** () หรือ **กลัยโอบลาสโตมา มัลติฟอร์เม** () เป็นมะเร็งของสมองชนิดหนึ่งที่ถือได้ว่าเป็นมะเร็งชนิดที่ร้ายแรงที่สุดที่เกิดในสมอง อาการแรกเริ่มมักเป็นอาการแบบไม่จำเพาะ เช่น ปวดศีรษะ บุคลิกเปลี่ยนแปลง คลื่นไส้ หรืออาการคล้ายคลึงกับโรคหลอดเลือดสมอง ผู้ป่วยมักมีอาการทรุดลงอย่างรวดเร็ว อาจถึงระดับที่ไม่รู้สึกตัวได้

สาเหตุของโรคยังไม่เป็นที่ทราบแน่ชัด มีปัจจัยเสี่ยงที่ได้รับการยืนยันอยู่จำนวนหนึ่ง เช่น โรคทางพันธุกรรมอย่างโรคท้าวแสนปม กลุ่มอาการลี-ฟรอเมอนี และการเคยได้รับการรักษาด้วยการฉายแสง แต่ผู้ป่วยที่สัมพันธ์กับปัจจัยเสี่ยงเหล่านี้ก็ยังเป็นเพียงส่วนน้อย โรคนี้พบเป็นร้อยละ 15 ของเนื้องอกในสมองทั้งหมด อาจตั้งต้นจากเซลล์สมองปกติ หรือเปลี่ยนแปลงมาจากแอสโตรซัยโตมาเกรดต่ำก็ได้ การวินิจฉัยโดยส่วนใหญ่ทำได้โดยการรวบรวมข้อมูลจากการทำซีทีสแกน เอ็มอาร์ไอ และการตัดชิ้นเนื้อตรวจ

โรคนี้ยังไม่พบวิธีป้องกัน การรักษาส่วนใหญ่ทำได้โดยใช้ยาเคมีบำบัดและการฉายรังสีเพื่อลดขนาดก้อนแล้วจึงผ่าตัด โดยมักใช้ทีโมโซโลไมด์เป็นยาตัวหนึ่งในชุดยาเคมีบำบัด อาจสามารถลดขนาดของก้อนและลดอาการบวมของเนื้อสมองรอบก้อนได้ด้วยยาสเตียรอยด์ขนาดสูง การผ่าตัดเอาเนื้องอกและเนื้อเยื่อบริเวณรอบๆ ออกเป็นวงกว้างจะสัมพันธ์กับการมีรอดชีวิตที่ยาวนานขึ้น

แม้จะได้รับการรักษาอย่างเต็มที่ที่สุดแล้วมะเร็งชนิดนี้ก็มักจะกลับมาเป็นได้อีก ระยะเวลารอดชีวิตหลังวินิจฉัยโดยส่วนใหญ่จะอยู่ที่ประมาณ 12-15 เดือน โดยมีผู้ป่วยเพียงส่วนน้อย (น้อยกว่า 3-7%) ที่มีชีวิตอยู่ได้นานกว่า 5 ปี หากไม่ได้รับการรักษาผู้ป่วยมักจะมีชีวิตอยู่ได้ประมาณ 3 เดือน ถือเป็นมะเร็งที่พบในเนื้อสมองได้บ่อยที่สุด และเป็นเนื้องอกสมองที่พบได้บ่อยเป็นอันดับสองรองลงมาจากเนื้องอกของเยื่อหุ้มสมองหรือเมนินจิโอมา ในแต่ละปีจะพบผู้ป่วยโรคนี้ด้วยสัดส่วน 3 ใน 100,000 คน ส่วนใหญ่มักพบที่อายุ 64 ปีขึ้นไป และพบในเพศชายบ่อยกว่าเพศหญิง ปัจจุบันกำลังมีการศึกษาวิจัยว่าจะสามารถใช้การบำบัดด้วยวิทยาภูมิคุ้มกันในการรักษาโรคนี้ได้หรือไม่

## การรักษา
### การรักษาด้วยการฉายรังสี
หลังจากการผ่าตัดแล้วผู้ป่วยส่วนใหญ่จะได้รับการรักษาด้วยวิธีฉายรังสีร่วมไปกับการให้ยา temozolomide
## อ้างอิง

## แหล่งข้อมูลอื่น

* Information about Glioblastoma Multiforme (GBM) from the American Brain Tumor Association
* AFIP Course Syllabus&nbsp;– Astrocytoma WHO Grading Lecture Handout
วัดตลาดใต้

**วัดตลาดใต้** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขะแยง อำเภอเมืองปทุมธานี จังหวัดปทุมธานี มีเนื้อที่ 10 ไร่ 1 งาน 44 ตารางวา

วัดตลาดใต้สร้างวัดเมื่อ พ.ศ. 2355 โดยชาวบ้านที่อยู่ละแวกนั้นเป็นผู้สร้าง ได้นามวัดว่า "วัดตลาดใต้" เพราะมีอีกวัดหนึ่งอยู่ทางเหนือเรียกว่า วัดตลาดเหนือ บริเวณแถบนี้ชาวบ้านได้นำของป่ามาซื้อขายกันบริเวณตลาดน้ำ เมื่อมีการสร้างวัดจึงเรียกว่า "วัดตลาดใต้" ตามท้องที่วัด ได้รับพระราชทานวิสุงคามสีมาเมื่อ พ.ศ. 2425 เขตวิสุงคามสีมากว้าง 12.50 เมตร ยาว 19.50 เมตร ได้ผูกพัทธสีมาเมื่อ พ.ศ. 2426

อาคารเสนาสนะที่สำคัญ ได้แก่ อุโบสถกว้าง 6.50 เมตร ยาว 15.50 เมตร สร้างเมื่อ พ.ศ. 2430 ศาลาการเปรียญกว้าง 14.50 เมตร ยาว 27 เมตร สร้างเมื่อ พ.ศ. 2541 หอสวดมนต์กว้าง 9.50 ยาว 10.40 เมตร กุฏิสงฆ์จำนวน 8 หลัง เป็นอาคารไม้ และอาคารครึ่งตึกครึ่งไม้ ศาลาบำเพ็ญกุศลจำนวน 1 หลัง สร้างด้วยไม้ ฌาปนสถาน 1 หลัง และหอระฆัง 1 หลัง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตักกว้าง 49 นิ้ว สูง 49 นิ้ว และพระประธานประจำศาลาการเปรียญ ปางมารวิชัย ขนาดหน้าตักกว้าง 39 นิ้ว สูง 57 นิ้ว

## รายนามเจ้าอาวาส
* พระอธิการอัย พ.ศ. 2435–2460
* พระอธิการพัฒน์ พ.ศ. 2460–2467
* พระอธิการธรรมตา พ.ศ. 2467–2515
* พระอธิการบุญ พ.ศ. 2515–2517
* พระอธิการหนู พ.ศ. 2517–2523
* พระอธิการแผ้ว พ.ศ. 2523–2534
* พระอธิการสวิง พ.ศ. 2536–2540
* พระครูปทุมาภิวัฒน์ พ.ศ. 2541–2553
* พระมหาธีระศักดิ์ อธิปุญฺโญ ป.ธ.6 พ.ศ. 2553–2563
* พระครูปลัดบวรรัช สิริวํโส พ.ศ.2564-ปัจจุบัน

## อ้างอิง

ตลาดใต้
ตลาดใต้
วัดเทพสรธรรมาราม

**วัดเทพสรธรรมาราม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านใหม่ อำเภอเมืองปทุมธานี จังหวัดปทุมธานี มีพระวัชรญาณมุนี (พระอาจารย์เทียนชัย ชัยทีโป) เป็นเจ้าอาวาส 

วัดเทพสรธรรมาราม เดิมเป็น **สถานปฏิบัติธรรมบายตึ๊กเจีย** ตั้งวัดเมื่อวันที่ 10 มกราคม พ.ศ. 2555 ได้รับพระราชทานวิสุงคามสีมาเมื่อวันที่ 25 กุมภาพันธ์ พ.ศ. 2563 คำว่า *บายตึ๊กเจีย*  เป็นภาษาเขมร เป็นคำที่หลวงปู่สรวงมักกล่าวให้พรเสมอ ๆ คำว่าบายเป็นภาษาเขมร แปลว่าข้าว ตึ๊ก แปลว่าน้ำ และเจียแปลว่าดี รวมแล้วคำว่าบายตึ๊กเจีย แปลว่าข้าวน้ำดี 

วัดเทพสรธรรมารามประดิษฐานพระพุทธปฏิมา พระสีวลี พระอุปคุต พระเศรษฐีนวโกฎิ องค์พ่อจตุคามรามเทพ พระพรหม พระโพธิสัตว์กวนอิม หลวงปู่ทวด สมเด็จพระพุฒาจารย์ (โต พฺรหฺมรํสี) ฤๅษีตาไฟ รูปเหมือนของหลวงปู่สรวงองค์ใหญ่

## อ้างอิง

เทพสรธรรมาราม
กรมพลร่มทหารราบนาวีที่ 1

**กรมพลร่มทหารราบนาวีที่ 1** () เป็นหน่วยรบพิเศษแห่งกองทัพบกฝรั่งเศส ภายใต้การขึ้นตรงต่อหน่วยบัญชาการกำลังรบพิเศษ​กองทัพบกฝรั่งเศส

เป็นหน่วยรบพิเศษฝรั่งเศสที่รับการสืบทอดธรรมเนียมจากพลร่มหน่วยปฏิบัติการพิเศษทางอากาศ แห่งฝรั่งเศสเสรีกับอินโดจีนของฝรั่งเศส และเป็นกรมทหารเดียวในประเทศฝรั่งเศสที่ใช้คำขวัญประจำหน่วยว่า *Qui ose gagne* มีความหมายว่า **ผู้กล้าคือผู้ชนะ** เช่นเดียวกับหน่วยหน่วยปฏิบัติการพิเศษทางอากาศ ของสหราชอาณาจักร 

## ประวัติ
 
## โครง​สร​้างการจัดกำลัง
 
## ยุทโธปกรณ์
 
## การคัดเลือกและการฝึก
 
## ธรรมเนียม

## อ้างอิง

 

## แหล่งข้อมูลอื่น
* เว็บไซต์กรมพลร่มทหารราบนาวีที่ 1 อย่างเป็นทางการ
* QUI OSE GAGNE: Association des Anciens Parachutistes Troupe de Marine et anciens de la Brigade des Parachutistes Coloniaux héritiers des S.A.S 
* QUI OSE GAGNE: Association des Anciens Parachutistes Troupe de Marine et anciens de la Brigade des Parachutistes Coloniaux héritiers des S.A.S 
หมวดหมู่:องค์การต่อต้านการก่อการร้าย
หมวดหมู่:หน่วยและรูปขบวนหน่วยรบพิเศษ 
ฝรั่งเศส
หมวดหมู่:พลร่ม
หมวดหมู่:ก่อตั้งในปี พ.ศ. 2483
หมวดหมู่:หน่วยปฏิบัติการพิเศษทางอากาศ
วัดโคกเดื่อ

**วัดโคกเดื่อ** เป็นวัดราษฎร์สังกัดคณะสงฆ์ฝ่ายมหานิกาย สร้างเมื่อประมาณ พ.ศ. 2335 ในรัชสมัยรัชกาลที่ 1 โดยเมื่อสมัยก่อนชาวบ้านเรียกว่า **วัดพังม่วง** แต่เปลี่ยนชื่อตามสภาพของหมู่บ้านจึงเปลี่ยนเป็นชื่อ **วัดโคกเดื่อ** ซึ่งในอดีตสมัยนั้นมีพระเกจิประจำจังหวัดนครสวรรค์ พระครูนิวาสธรรมขันธ์ (เดิม พุทธสโร) เทพเจ้าแห่งเมืองสี่แคว ได้จาริกมาสร้างและบูรณะเสนาสนะภายในวัดโคกเดื่อแห่งนี้ ปัจจุบันที่พบเห็นคือ อุโบสถและศาลาการเปรียญ

## ประวัติ
วัดโคกเดื่อ ตั้งอยู่เลขที่ 1 บ้านโคกเดื่อ หมู่ที่ 5 ตำบลโคกเดื่อ อำเภอไพศาลี จังหวัดนครสวรรค์ สร้างขึ้นเมื่อ พ.ศ. 2335 ในรัชสมัยของ พระบาทสมเด็จพระพุทธยอดฟ้าจุฬาโลกมหาราช (รัชกาลที่ 1) เดิมมีนามว่า **วัดโพธิ์ทองธรรมชาติ** ภายหลังได้เปลี่ยนชื่อวัดเป็น  **วัดพังม่วง**  เมื่อทางอำเภอได้ตั้งเป็นบ้านโคกเดื่อ จึงเปลี่ยนนามวัดใหม่ตามสภาพของหมู่บ้านจึงเปลี่ยนเป็นชื่อว่า **วัดโคกเดื่อ**  จนถึงปัจจุบันมีพระภิกษุอยู่จำพรรษาตลอดทุกปี ได้รับพระราชทานวิสุงคามสีมาเมื่อ พ.ศ. 2466 เขตวิสุงคามสีมากว้าง 80 เมตร ยาว 130 เมตร การศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2500 นอกจากนี้มีโรงเรียนเอกชนการกุศลในพระพุทธศาสนา (วัดโคกเดื่อวิทยา) เปิดสอนเมื่อ พ.ศ. 2542 การบริหารและการปกครอง มีเจ้าอาวาสรูปปัจจุบัน คือ พระครูนิเทศปริยัติโสภณ (กมล กิติญาโณ)

## สิ่งก่อสร้างภายในวัด
# ศาลาการเปรียญหลังเก่า  สร้างขึ้นเมื่อพ.ศ. 2443  เป็นศาลาไม้ที่ใช้ในการทำบุญตักบาตร ซึ่งผู้เฒ่าผู้แก่ได้เล่ากันมาว่าเป็นศาลาที่ พระครูนิวาสธรรมขันธ์ (เดิม พุทฺธสโร) วัดหนองโพ (สมัยเป็นหนุ่ม) ท่านมาสร้างไว้ร่วมกับเจ้าอาวาสวัดโคกเดื่อในสมัยนั้น ต่อมาปีพ.ศ. 2563 ศาลาได้บูรณปฏิสังขรณ์ โดยมี พระราชมงคลวัชราจารย์ (พัฒน์ ปุญฺญกาโม) เป็นประธานอุปถัมภ์บูรณะสร้างศาลาขึ้นใหม่ 
# อุโบสถ เป็นอุโบสถที่ พระครูนิวาสธรรมขันธ์ (เดิม พุทฺธสโร) กับ พระใบฎีกาโหมด อสฺสุสโก อดีตเจ้าอาวาสวัดโคกเดื่อ พร้อมชาวบ้านโคกเดื่อนำพากันสร้างขึ้นจนแล้วเสร็จใช้งบประมาณก่อสร้าง  11,700 บาทและได้รับพระราชทานวิสุงคามสีมา เมื่อวันที่ 9 เมษายน 2466 กว้าง 10 เมตร ยาว 20 เมตร เป็นอาคารคอนกรีตเสริมเหล็ก
# ศาลาการเปรียญหลังใหม่ กว้าง 40 เมตร ยาว 70 เมตร สร้างเมื่อ พ.ศ. 2524 เป็นอาคารคอนกรีตเสริมเหล็ก
# หอสวดมนต์ กว้าง 10 เมตร ยาว 20 เมตร สร้างเมื่อ พ.ศ. 2467 เป็นอาคารครึ่งปูนครึ่งไม้
# ฌาปนสถาน จำนวน 1 หลัง สร้างเมื่อ พ.ศ. 2546

## ลำดับเจ้าอาวาส
เท่าที่ทราบมี 5 รูป ดังนี้
# พระอาจารย์แก้ว
# พระใบฎีกาโหมด อสฺสุสโก อดีตเจ้าอาวาส รูปที่ 2
# พระครูนิมิตรพุทธิสาร (โอน ฐิตปัญโญ) อดีตเจ้าอาวาสวัดโคกเดื่อและเจ้าคณะอำเภอไพศาลี รูปที่ 3
# พระครูนิภาธรโสภณ (สกนธ์ สุภาจาโร) อดีตเจ้าอาวาสวัดโคกเดื่อและเจ้าคณะอำเภอไพศาลี รูปที่ 4
# พระครูนิเทศปริยัติโสภณ (กมล กิติญาโณ) รองเจ้าคณะอำเภอไพศาลี และเจ้าอาวาสวัดโคกเดื่อรูปปัจจุบัน

## อ้างอิง

โคกเดื่อ
หมวดหมู่:อำเภอไพศาลี
มาริโอ + แรบบิดส์ คิงดอมแบตเทิล

***มาริโอ + แรบบิดส์ คิงดอมแบตเทิล*** () เป็นวิดีโอเกมแนวกลยุทธ์สวมบทบาทผลัดกันเดินข้ามฝั่ง พัฒนาโดยยูบิซอฟต์ มิลาน และจัดจำหน่ายโดยยูบิซอฟต์ สำหรับเครื่องนินเท็นโด สวิตช์ ตัวเกมเป็นเกมครอสโอเวอร์ระหว่างแฟรนไชส์ ​​*[[เกมชุดมาริโอ|มาริโอ]]* ของนินเท็นโด และ *[[เรฟวิงแรบบิดส์]]* ของยูบิซอฟต์ ตัวเกมมีทั้งรูปแบบการเล่นแบบเล่นคนเดี่ยวและแบบร่วมมือกัน เนื้อเรื่องของเกมผู้เล่นจะควบคุมมาริโอ เพื่อนของเขา และกลุ่มแรบบิดส์ที่แต่งตัวเป็นพวกเขา เพื่อรับมือกับผลพวงของการบุกรุกอย่างกะทันหันโดยกลุ่มแรบบิดส์ซึ่งบังเอิญใช้สิ่งประดิษฐ์อันทรงพลังที่นำความโกลาหลมาสู่อาณาจักรเห็ด

ตัวเกมพัฒนาโดยแผนกสตูดิโออิตาลีของยูบิซอฟต์ในมิลาน การพัฒนาเกิดขึ้นในปี 2014 โดย Davide Soliani ครีเอทีฟไดเร็กเตอร์ชาวอิตาลีของสตูดิโอ ซึ่งนำเสนอต้นแบบให้กับชิเงรุ มิยาโมโตะผู้สร้างมาริโอ ตัวเกมวางจำหน่ายในยุโรปและอเมริกาเหนือในเดือนสิงหาคม 2017 ในขณะที่นินเท็นโดเป็นผู้จัดจำหนายเกมในประเทศแถบเอเชียตะวันออกในเดือนมกราคม 2018 ตัวเกมได้รับการตอบรับเป็นอย่างดีจากนักวิจารณ์ ซึ่งยกย่องรูปแบบการเล่น ความลึก และกราฟิก ภายในเดือนกันยายน 2018 ตัวเกมมียอดขายมากกว่าสองล้านชุด
## หมายเหตุ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2560
หมวดหมู่:วิดีโอเกมข้ามฝั่ง
หมวดหมู่:เกมสำหรับนินเท็นโดสวิตช์
หมวดหมู่:วิดีโอเกมที่พัฒนาขึ้นในประเทศอิตาลี
หมวดหมู่:วิดีโอเกมที่พัฒนาขึ้นในประเทศฝรั่งเศส
สโมสรฟุตบอลหญิงเลสเตอร์ซิตี

**สโมสรฟุตบอลหญิงเลสเตอร์ซิตี** () เป็นสโมสรฟุตบอลจากQuorn เขตปริมณฑลเลสเตอร์เชอร์ ประเทศอังกฤษ ปัจจุบันแข่งขันอยู่ในวีเมนส์ซูเปอร์ลีก ซึ่งเป็นลีกระดับที่ 1 ของฟุตบอลหญิงประเทศอังกฤษ

## เกียรติประวัติ
* **[[เอฟเอวีเมนส์แชมเปียนชิป]]:**
** **ชนะเลิศ (1):** 2020-21

## อ้างอิง

## แหล่งข้อมูลอื่น
*Official website

ล
ล
ล
หญิง
พระครูนิมิตรพุทธิสาร (โอน ฐิตปัญโญ)

## ประวัติ
หลวงพ่อโอน ท่านเกิดเมื่อ วันอังคาร ขึ้น 2 ค่ำ เดือน 3 ปีมะแม ตรงกับวันที่ 15 มกราคม พ.ศ. 2450 ที่บ้านโคกเดื่อ อำเภอไพศาลี จังหวัดนครสวรรค์ โยมบิดา ชื่อ นายจันทร์ โยมมารดา ชื่อ นางจัด เป็นชาวนามาแต่บรรพบุรุษ หลวงพ่อโอน ท่านได้มีโอกาสเข้าอุปสมบทเป็นพระภิกษุในพระพุทธศาสนาเมื่อปี 2471 ที่วัดโคกเดื่อ อันเป็นวัดบ้านเกิดของท่านเอง โดยมี พระครูนิวาสธรรมขันธ์ (เดิม พุทฺธสโร) เป็นพระอุปัชฌาย์ พระใบฏีกาโหมด วัดโคกเดื่อ เป็นพระกรรมวาจาจารย์ และ พระอธิการล่าง วัดโคกมะขวิด เป็นพระอนุสาวนาจารย์ ในสมัยยังหนุ่มนั้น หลวงพ่อโอน ท่านมักชอบผจญภัยไปในที่ต่าง ๆ เพราะชีวิตของท่านชอบเดินทาง และชอบที่จะไปศึกษาวิชาอาคมจากอาจารย์ต่าง ๆ ทั้งที่ฆราวาส และบรรพชิต หลวงพ่อโอน ท่านเป็นพระอาจารย์ที่ชอบในการเล่าเรียน และค้นคว้าตามตำราต่าง ๆ ที่มีอยู่ในตู้หนังสือภายในวัด ซึ่งถ้าหากอ่านติดขัดไม่เข้าใจสิ่งใด ท่านก็จะเรียนถามกับพระอุปัชาฌย์ของท่าน คือ หลวงพ่อเดิม ทุกครั้งไป หลวงพ่อเดิม ได้เห็นแววความตั้งใจจริง และสนใจในวิชาอาคมต่าง ๆ ของหลวงพ่อโอน ท่านจึงมีเมตตาให้ หลวงพ่อโอน ได้เรียนวิชาต่าง ๆ กับท่านอย่างใกล้ชิด การเรียนวิชาอาคม และการปฏิบัติธรรมของ หลวงพ่อโอน ได้กระทำพร้อม ๆ กัน คือท่านจะเน้นถึงการปฏิบัติมากกว่าอย่างอื่น เพราะการปฏิบัติกรรมฐานนั้นเป็นสิ่งที่สำคัญมาก ซึ่งถ้าหากกระทำไปจนสมาธิแน่วแน่แล้วจะเล่าเรียนอะไรก็ได้ผลทั้งนั้น กล่าวกันว่า หลวงพ่อโอน ท่านมีใจใฝ่ในการทำสมาธิอย่างมั่นคงจนกระทั่งเพื่อน ๆ สหธรรมมิกด้วยกัน ต้องยอมแพ้ เนื่องจากท่านเป็นนักปฏิบัติจริง ๆ ซึ่งจะเห็นได้จากวิชาอาคมของท่านนั้น เป็นที่ยอมรับของศิษย์ และประชาชนโดยทั่วไปอย่างกว้างขวาง แม้แต่ หลวงพ่อเดิม ผู้เป็นอาจารย์ยังออกปากชมเชยถึงความตั้งใจในการเรียนว่าเป็นผู้ขยันเกิน กว่าคนอื่น ๆ ที่เคยพบมา วิชาอาคมขลังนอกจาก หลวงพ่อโอน ท่านจะมีความตั้งใจศึกษาคันถธุระ ซึ่งหมายถึงการศึกษาเล่าเรียนปริยัติ และวิปัสสนาธุระ อันหมายถึงธุระในการปฏับัติสมถะ และวิปัสสนาแล้ว หลวงพ่อโอน ท่านยังสนใจศึกษาในด้านวิชาพุทธาคมอีกด้วย หลวงพ่อโอน ท่านได้รับการถ่ายทอดวิชาอาคมจาก หลวงพ่อเดิม ผู้เป็นอาจารย์จนมีความชำนาญคล่องแคล่ว เป็นที่ไว้วางใจดีแล้ว หลวงพ่อเดิม ก็มักจะมอบหมายให้ท่านได้รับทำหน้าที่ในด้านนี้แทนอยู่เสมอๆ ซึ่งในเวลาต่อมา หลวงพ่อเดิม ท่านเห็นว่า หลวงพ่อโอน ท่านมีความสามารถดีแล้ว ท่านจึงมอบหมายให้ หลวงพ่อโอน เป็นผู้กระทำการแทนท่านทุกอย่าง  หลวงพ่อโอน ท่านได้มรณภาพลงเมื่อวันที่ 24 มีนาคม พ.ศ. 2532 สิริอายุได้ 82 ปี

## สมณศักดิ์
* พ.ศ. 2480 ได้รับแต่งตั้งเป็นพระสมุห์โอน เจ้าอาวาสวัดโคกเดื่อ ( พังม่วง )
* พ.ศ. 2484 ได้รับแต่งตั้งเป็นพระปลัดโอน เจ้าคณะตำบลโคกเดื่อ
* พ.ศ. 2495 ได้รับแต่งตั้งเป็นพระครูนิมิตรพุทธิสาร เลขา พระครูนิพันธ์ธรรมมาจารย์ ( ลพ. คล้าย จนทโชโต ) เจ้าคณะอำเภอท่าตะโก
* พ.ศ. 2501 ได้รับแต่งตั้งเป็นพระอุปัชฌาย์
* พ.ศ. 2518 ได้รับแต่งตั้งเป็นเจ้าคณะอำเภอตรี
* พ.ศ. 2519 ได้รับแต่งตั้งเป็นเจ้าคณะอำเภอชั้นโท
* พ.ศ. 2524 ได้รับแต่งตั้งเป็นเจ้าคณะอำเภอชั้นเอก 
## วัตถุมงคล
* เหรียญเสมารุ่นแรกเมื่อปี พ.ศ. ๒๕๐๕
* รูปหล่อรุ่นแรกเมื่อปี ๒๕๐๗
* เหรียญรูปไข่ หลวงพ่อดำ วัดสระทะเล 
## อ้างอิง

หมวดหมู่:ภิกษุในสังกัดคณะสงฆ์มหานิกาย
หมวดหมู่:ภิกษุจากจังหวัดนครสวรรค์
หมวดหมู่:บุคคลจากอำเภอไพศาลี
หมวดหมู่:เจ้าคณะอำเภอ
หมวดหมู่:พระครูสัญญาบัตร
หมวดหมู่:เจ้าอาวาส
สโมสรฟุตบอลหญิงลิเวอร์พูล

**สโมสรฟุตบอลหญิงลิเวอร์พูล** () เป็นสโมสรฟุตบอลจากประเทศอังกฤษ ปัจจุบันแข่งขันอยู่ในวีเมนส์ซูเปอร์ลีก ซึ่งเป็นลีกระดับที่ 2 ของฟุตบอลหญิงประเทศอังกฤษ

## เกียรติประวัติ
* **[[เอฟเอวีเมนส์ซูเปอร์ลีก]]:**
** **ชนะเลิศ (2):** 2013, 2014

## อ้างอิง

## แหล่งข้อมูลอื่น
* Liverweb Ladies Archive

ล
ล
ล
ล
หญิง
ดัชเชสมารี-คาโรลีเนอในบาวาเรีย

**ดัชเชสมารี-คาโรลีเนอ** (ประสูติ 23 มิถุนายน ค.ศ. 1969) เป็นพระธิดาพระองค์รองใน เจ้าชายแม็ก ดยุกในบาวาเรีย และ เคาน์เตสเอลีซาเบ็ท ดักลาส เป็นพระขนิษฐาพระองค์รองใน เจ้าหญิงโซฟี เจ้าหญิงรัชทายาทแห่งลีชเทินชไตน์ พระภาติยะ (หลานลุง) ใน เจ้าชายฟรันทซ์ ดยุกแห่งบาวาเรียพระองค์ปัจจุบัน

## ชีวิตส่วนพระองค์
พระองค์ทรงเสกสมรสกับ ดยุกฟิลลิพแห่งเวือร์ทเทิมแบร์ค พระโอรสใน คาร์ล ดยุกแห่งเวือร์ทเทิมแบร์ค และ ไดแอนน์ ดัชเชสแห่งเวือร์ทเทิมแบร์ค เมื่อวันที่ 27 กรกฎาคม ค.ศ. 1991 รับพระราชทานพระยศ **ดัชเชสฟิลลิพแห่งเวือร์ทเทิมแบร์ค** มีพระบุตรดังนี้
#ดัชเชสโซฟี อนัสทาซีอา
#ดัชเชสเพาลีนา ฟิลลิพพา
#ดยุกคาร์ล-เทโอดอร์
#ดัชเชสอันนา มัคซีมีลีอานา

หมวดหมู่:ราชวงศ์วิทเทิลส์บัค
หมวดหมู่:ราชวงศ์เยอรมัน
หมวดหมู่:เจ้าหญิงเยอรมัน
หมวดหมู่:ราชวงศ์เวือร์ทเทิมแบร์ค
หมวดหมู่:เจ้าหญิงบาวาเรีย
หมวดหมู่:บุคคลจากรัฐไบเอิร์น
หมวดหมู่:เจ้าหญิงเวือร์ทเทิมแบร์ค
ChAdOx1

**ChAdOx1** คือไวรัสอะดีโนซึ่งใช้เป็นพาหะของวัคซีน ที่พัฒนาโดยสถาบันเจนเนอร์ มหาวิทยาลัยออกซ์ฟอร์ด ไวรัสเวกเตอร์นี้เป็นไวรัสอะดีโนในลิงชิมแปนซีที่ถูกดัดแปลงเพื่อหลีกเลี่ยงการจำลองแบบ

ไวรัสอะดีโนเป็นพาหะ (เวคเตอร์) ที่มีประสิทธิผลในการเหนี่ยวนำและกระตุ้นภูมิคุ้มกันของเซลล์ต่อแอนติเจนสายผสมที่เข้ารหัส อย่างไรก็ตามความชุกของตัวอย่างที่มีปริมาณแอนติบอดีลบล้างฤทธิ์ต่อเซโรไทป์ของไวรัสอะดีโนของมนุษย์ทำให้การใช้งานจำกัด แต่ไวรัสอะดีโนซิเมียนไม่มีข้อเสียในกรณีนี้ ดังนั้นผู้วิจัยจึงได้ทดสอบวัคซีนใหม่โดยใช้ไวรัสอะดีโน ChAdOx1 ของลิงชิมแปนซีเป็นพาหะ ตัวอย่างเช่น วัคซีนสำหรับการติดเชื้อไข้หวัดใหญ่ได้รับการออกแบบโดยใช้เวกเตอร์ที่แสดงแอนติเจนของไข้หวัดใหญ่ นิวคลีโอโปรตีน (NP) และโปรตีนเมทริกซ์ 1 (M1) เพื่อสร้างวัคซีนที่ชื่อ ChAdOx1 NP+M1

## วิทยาไวรัส
ChAdOx1 ได้มาจากซีโรไทป์ของไวรัสอะดีโนซิเมียน (ChAd) Y25 ที่ดัดแปลงโดยกระบวนการผสมสารพันธุกรรมแลมบ์ดาเรด (λ red recombination) เพื่อแลกเปลี่ยนยีน E4 orf4, orf6 และ orf6/7 กับยีนจากไวรัสอะดีโน HAdV-C5 ของมนุษย์

## การทดลองทางคลินิก
มีการแสดงให้เห็นว่าเวคเตอร์ไวรัส ChAdOx1 ในวงศ์ adenoviridae สามารถใช้ทำวัคซีนที่ป้องกันโรคทางเดินหายใจตะวันออกกลาง (MERS) ในหนูทดลอง และสามารถกระตุ้นการตอบสนองทางภูมิคุ้มกันต่อ MERS ในมนุษย์ได้

ไวรัสพาหะยังใช้ในการสร้างวัคซีนป้องกันโรคติดเชื้อไวรัสนิปาห์ซึ่งมีประสิทธิภาพในหนูแฮมสเตอร์ (แต่ยังไม่ได้รับการพิสูจน์ในมนุษย์) นอกจากนั้นยังมีการสร้างวัคซีนที่มีศักยภาพสำหรับโรคไข้ริฟต์แวลลีย์ที่มีประสิทธิภาพป้องกันในแกะ แพะ และโค (แต่ไม่ได้มีการพิสูจน์ในมนุษย์)

ไวรัสอะดีโนที่แสดงแอนติเจน 85A (ChAdOx1 85A) ถูกใช้เป็นพาหะสำหรับวัคซีนวัณโรค

ในปี พ.ศ. 2560 มีการใช้ไวรัสพาหะ ChAdOx1 ในการทดลองวัคซีนป้องกันโรคมาลาเรียในมนุษย์ นักวิจัยได้ศึกษาวัคซีนทดลองสองชนิดคือ ChAdOx1 LS2 และ MVA LS2 โดยชนิดแรกได้เข้ารหัสแอนติเจน  LS2 สองชนิดสำหรับโรคมาลาเรียระยะที่อยู่ในเซลล์ตับ (LSA1 และ LSAP2) ที่หลอมรวมกับโดเมนข้ามผ่านเยื่อหุ้มเซลล์จากสายโซ่ที่ไม่แปรเปลี่ยนของปลาฉลาม และชนิดหลังใช้ไวรัสพาหะ Modified Vaccinia Ankara (MVA) ที่เข้ารหัส LS2 โดยหลอมรวมกับปลาย C-terminal ของลำดับนำของตัวกระตุ้นพลาสมิโนเจนจากเนื้อเยื่อ (tPA) การทดลองดำเนินมาถึงระยะที่ I/IIa

นอกจากนี้ยังมีการตรวจค้นหาสายพันธุ์ที่ใช้เป็นไวรัสพาหะสำหรับวัคซีนต่อต้านไวรัสซิกา (ChAdOx1 ZIKV) และต่อต้านไวรัสชิคุนกุนยา (ChAdOx1 sCHIKV)

ไวรัสเวกเตอร์ ChAdOx1 ถูกใช้เป็นฐานสำหรับพัฒนาวัคซีนต่อต้านโรคติดเชื้อไวรัสโคโรนา 2019 ตั้งแต่เริ่มมีการระบาด ซาราห์ กิลเบิร์ตเป็นผู้นำโครงการวิจัยวัคซีนนี้ร่วมกับแอนดรูว์ พอลลาร์ด และคณะ วัคซีนป้องกันโควิด-19 ซึ่งรู้จักกันในชื่อ ChAdOx1 nCoV-19 หรือ AZD1222 ใช้ประโยชน์จากไวรัสพาหะนี้ โดยกระตุ้นการตอบสนองทางภูมิคุ้มกันต่อโปรตีนหนาม (peplomer) ของไวรัสโคโรนา การศึกษาในสัตว์ทดลองเริ่มขึ้นในเดือนมีนาคม พ.ศ. 2563 และการทดลองในมนุษย์มีการคัดเลือกผู้เข้าร่วม 510 คนสำหรับการทดลองในระยะ I/II ซึ่งเริ่มในวันที่ 27 มีนาคม และผลการทดลองถูกนำเสนอในเดือนตุลาคม ต่อมาในวันที่ 30 ธันวาคม พ.ศ. 2563 วัคซีนได้รับการอนุมัติให้ใช้ ในโครงการฉีดวัคซีนโควิด-19 ของสหราชอาณาจักร

## อ้างอิง

หมวดหมู่:Adenoviridae
หมวดหมู่:การทดลองทางคลินิก
หมวดหมู่:วัคซีนโควิด-19
ดัชเชสเอลีซาเบ็ท มารีในบาวาเรีย

**ดัชเชสเอลีซาเบ็ท มารี** (ประสูติ 4 ตุลาคม ค.ศ. 1973) เป็นพระธิดาพระองค์ที่ 4 ใน เจ้าชายแม็ก ดยุกในบาวาเรีย และ เคาน์เตสเอลีซาเบ็ท ดักลาส เป็นพระขนิษฐาใน เจ้าหญิงโซฟี เจ้าหญิงรัชทายาทแห่งลีชเทินชไตน์ พระภาติยะ (หลานลุง) ใน เจ้าชายฟรันทซ์ ดยุกแห่งบาวาเรียพระองค์ปัจจุบัน

## ชีวิตส่วนพระองค์
พระองค์ทรงเสกสมรสกับสามัญชนนามว่า ดาเนียล เทอร์เบอร์เกอร์ เมื่อวันที่ 25 กันยายน ค.ศ. 2004 มีบุตร 2 คน คือ
# มัคซีมีลีอาน เทอร์เบอร์เกอร์
# ออโทรา เอลีซาเบ็ท เทอร์เบอร์เกอร์

## อ้างอิง

หมวดหมู่:ราชวงศ์วิทเทิลส์บัค
หมวดหมู่:ราชวงศ์เยอรมัน
หมวดหมู่:เจ้าหญิงเยอรมัน
หมวดหมู่:ราชวงศ์เวือร์ทเทิมแบร์ค
หมวดหมู่:เจ้าหญิงบาวาเรีย
หมวดหมู่:บุคคลจากรัฐไบเอิร์น
หมวดหมู่:เจ้าหญิงเวือร์ทเทิมแบร์ค
จิก ปวน ซูฟี หลุยส์ ยูวันซ็อน

**ซูฟี หลุยส์ ยูวันซ็อน** (; เกิดเมื่อวันที่ 6 มิถุนายน 2529) เป็นชายาในเติงกู มูฮัมมัด ฟาอิซ เปตรา พระราชโอรสในสุลต่านอิสมาอีล เปตราแห่งกลันตัน และพระอนุชาในสมเด็จพระราชาธิบดีมูฮัมมัดที่ 5 แห่งกลันตัน โดยพระสวามีนั้นเคยดำรงพระอิสริยยศ **มกุฎราชกุมารแห่งกลันตัน** แต่เธอดำรงยศภายหลังอภิเษกสมรสที่ **จิก ปวน ซูฟี หลุยส์ ยูวันซ็อน พระชายาในมกุฎราชกุมารแห่งกลันตัน** ตำแหน่ง *จิก ปวน* เป็นภาษามาเลเซีย หากเป็นภาษาไทย แปลได้ว่า ท่านหญิง หรือหากเป็นของอังกฤษ คือ เลดี

## ชีวิตส่วนตัว
ยูวันซ็อนเกิดและเติบโตที่ลินเชอปิง ประเทศสวีเดน โดยเธอสำเร็จการศึกษาด้านภาษาอังกฤษ คณะสังคมวิทยา

เธอเคยย้ายไปที่สหราชอาณาจักรเพื่อทำงานเป็นโอแพร์

## อภิเษกสมรส
ยูวันซ็อนได้เข้าพระราชพิธีอภิเษกสมรสกับมกุฎราชกุมาร เติงกู มูฮัมมัด ฟาอิซ เปตราในวันที่ 19 เมษายน พ.ศ. 2562 (พระยศในขณะนั้น) ที่อิซตานาบาไลเบอซาร์ โกตาบารู รัฐกลันตัน
จิกปวนทรงประสูติพระราชโอรสองค์แรก คือ เติงกู มูฮัมมัด โยฮัน เปตรา เมื่อวันที่ 17 กรกฎาคม พ.ศ. 2566

## อ้างอิง

## แหล่งข้อมูลอื่น
*

หมวดหมู่:ราชวงศ์กลันตัน
หมวดหมู่:ชาวสวีเดน
หมวดหมู่:บุคคลที่เปลี่ยนไปนับถือศาสนาอิสลาม
หมวดหมู่:โอแพร์
แครชแบนดิคูต 4: อิทอิสอะเบาต์ไทม์

***แครชแบนดิคูต 4: อิทอิสอะเบาต์ไทม์*** () เป็นวิดีโอเกมแพลตฟอร์มที่พัฒนาโดย Toys for Bob และจัดจำหน่ายโดยแอ็กทิวิชัน ตัวเกมเป็นเกมภาคหลักลำดับที่แปดในชุดเกม *[[แครชแบนดิคูต]]* และเป็นการทบทวนเกมที่ตามหลังเกม *[[แครชแบนดิคูต: วาร์ป]]*  

ตัวเกมได้เพิ่มองค์ประกอบใหม่ให้กับรูปแบบการเล่นดั้งเดิมของชุดเกมนี้ รวมถึงการใช้พลังที่จัดหาโดยควมตัมแมสก์ ซึ่งสามารถปรับเปลี่ยนระดับและจัดเตรียมวิธีการสำรวจหรือเอาชนะอุปสรรคต่าง ๆ นอกจากนี้ยังมีโหมดเกมเพิ่มเติมสำหรับระดับการเล่นซ้ำ และความสามารถในการควบคุมตัวละครห้าตัวในเกม ซึ่งสามคนได้แก่ Tawna, Dingodile และ Cortex มีรูปแบบการเล่นและระดับที่เป็นเอกลักษณ์

*แครชแบนดิคูต 4: อิทอิสอะเบาต์ไทม์* วางจำหน่ายบนเพลย์สเตชัน 4 และเอกซ์บอกซ์วัน ในวันที่ 2 ตุลาคม 2020 ในขณะที่เวอร์ชันสำหรับเพลย์สเตชัน 5, เอกซ์บอกซ์ซีรีส์เอกซ์และซีรีส์เอส และ นินเท็นโด สวิตช์ วางจำหน่ายในวันที่ 12 มีนาคม 2021 และเวอร์ชันไมโครซอฟท์ วินโดวส์ วางจำหน่ายในวันที่ 26 มีนาคม 2021 ตัวเกมได้รับคำวิจารณ์อันเป็นที่ชื่นชอบจากนักวิจารณ์ และถือเป็นการกลับมาสู่รูปแบบแฟรนไชส์ ​​โดยได้รับคำชมที่มุ่งไปที่รูปแบบการเล่น การออกแบบด่าน การนำเสนอ และส่วนเพิ่มเติมใหม่ให้กับการเล่นเกมบนแพลตฟอร์มปกติ
## หมายเหตุ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2563
หมวดหมู่:เกมสำหรับเพลย์สเตชัน 4‎
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเพลย์สเตชัน 5‎
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:เกมสำหรับวินโดวส์‎
หมวดหมู่:เกมสำหรับนินเท็นโดสวิตช์
หมวดหมู่:วิดีโอเกมแพลตฟอร์ม
แบทเทิลฟิลด์ 2042

***แบทเทิลฟิลด์ 2042*** () เป็นวิดีโอเกมยิงมุมมองบุคคลที่หนึ่ง พัฒนาโดยอีเอ ไดซ์และไครทีเรียนเกมส์ และจำหน่ายโดยอิเล็กทรอนิก อาตส์ เป็นเกมลำดับที่สิบเจ็ดในซีรีส์ *[[แบทเทิลฟิลด์ (วิดีโอเกมซีรีส์)|แบทเทิลฟิลด์]]* ซึ่งต่างจากเกม *แบทเทิลฟิลด์* ก่อนหน้า เกม *แบทเทิลฟิลด์ 2042* มีเพียงโหมดผู้เล่นหลายคนและจะไม่มีแคมเปญสำหรับผู้เล่นคนเดียว ตัวเกมวางจำหน่ายในวันที่ 19 พฤศจิกายน 2021 สำหรับไมโครซอฟท์ วินโดวส์ เพลย์สเตชัน 4 เอกซ์บอกซ์วัน เพลย์สเตชัน 5 และเอกซ์บอกซ์ซีรีส์เอกซ์และซีรีส์เอส ตัวอย่างเกมถูกเผยแพร่บนยูทูบ ในวันที่ 9 มิถุนายน 2021 โดยมีแผนที่ใหม่หลากหลายรูปแบบในเอเชียตะวันออกและตะวันออกกลาง นอกจากนี้ยังมีคุณสมบัติรองรับการเล่นข้ามแพลตฟอร์มเป็นครั้งแรกในซีรีส์ เมื่อตัวเกมวางจำหน่าย *แบทเทิลฟิลด์ 2042* ได้รับการวิจารณ์ที่ผสมกันจากนักวิจารณ์

## หมายเหตุ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2564
หมวดหมู่:เกมสำหรับเพลย์สเตชัน 4‎
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเพลย์สเตชัน 5‎
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:เกมสำหรับวินโดวส์‎
หมวดหมู่:เกมจากค่ายอิเล็กทรอนิก อาตส์
หมวดหมู่:วิดีโอเกมยิงมุมมองบุคคลที่หนึ่ง
หมวดหมู่:วิดีโอเกมที่มีฉากในอนาคต
หมวดหมู่:วิดีโอเกมที่มีฉากในทวีปแอนตาร์กติกา
* 017
อาร์บีดับเบิลยู

**อาร์บีดับเบิลยู** (; ) เป็นบริษัทบันเทิงของเกาหลีใต้ ก่อตั้งโดยคิม จิน-อู () และคิม โด-ฮุน () มีบริษัทในเครือหลายแห่ง ไดเแก่ คลาวด์อาร์, อาร์บีดับเบิลยูเวียดนาม, ออลไรต์มิวสิก, อาร์บีดับเบิลยูเจแปน และดับเบิลยูเอ็มเอนเตอร์เทนเมนต์

## ศิลปิน
### อาร์บีดับเบิลยู
#### กลุ่ม
*มามามู
*Vromance 
*วันอัส 
*วันวี 
*เพอร์เพิลคิส

#### เดี่ยว
*ฮวีอิน
*Moonbyul
*Hwasa
*Solar

### อาร์บีดับเบิลยูเวียดนาม
#### กลุ่ม
*D1Verse

### [[ดับเบิลยูเอ็มเอนเตอร์เทนเมนต์]]
#### กลุ่ม
*บีวันเอโฟร์
*โอมายเกิร์ล
*ออนแอนด์ออฟ

#### เดี่ยว
*Sandeul
*YooA

## อ้างอิง

## แหล่งข้อมูลอื่น
*
*

หมวดหมู่:ค่ายเพลงเกาหลีใต้
หมวดหมู่:Talent agencies of South Korea
หมวดหมู่:ค่ายเพลงที่ก่อตั้งในปี พ.ศ. 2553
หมวดหมู่:บริษัทดนตรีของเกาหลีใต้
หมวดหมู่:บริษัทเกาหลีใต้ก่อตั้งในปี พ.ศ. 2553
หมวดหมู่:บริษัทในโซล
ตนุษโกฏิ

**ตนุษโกฏิ** (; Dhanushkodi) เป็นเมืองร้างที่ตั้งอยู่บนปลายแหลมทางตะวันออกเฉียงใต้ของเกาะปามปันในรัฐทมิฬนาฑู ประเทศอินเดีย ที่ซึ่งเป็นปลายฝั่งอินเดียที่เริ่มรามเสตุ การก่อตัวของหินในทะเลที่เรียงต่อกันเป็นเส้นตื้น ๆ ไปสิ้นสุดที่ประเทศศรีลังกา เมืองถูกทำลายไประหว่างไซโคลนราเมศวรัมในปี 1964 และคงซากเป็นเมืองร้างนับจากนั้น

ขณะที่ไซโคลนพัดเข้าถล่มเมืองเมื่อวันที่ 22 ธันวาคม 1964 นั้น ส่งผลให้มีผู้เสียชีวิตที่นี่ราว 1,800 คน รวมผู้โดยสารบนรถไฟเข้าออกเมืองอีก 115 คน จนถึงปัจจุบัน ซากรถไฟขบวนนั้นยังคงถูกทิ้งไว้ที่จุดที่ถูกทำลาย หลังไซโคลน เมืองทั้งเมืองถูกทิ้งร้างและรัฐบาลรัฐมัทราสประกาศให้เมืองเป็นเมืองร้าง ไม่เหมาะสมแก่การอยู่อาศัย ในเดือนธันวาคม 2004 ราวสี่สิบปีหลังเหตุการณ์ ทะเลโดยรอบเมืองตื้นเขินลงเกือบราว  บริเวณรอบชายฝั่ง ส่งผลให้เห็นซากของเมืองที่เคยจมอยู่ใต้น้ำ ไม่นานก่อนที่คลื่นสึนามิยักษ์จากเหตุแผ่นดินไหวในมหาสมุทรอินเดียจะถล่มเข้าชายฝั่ง

## อ้างอิง

## แหล่งข้อมูลอื่น

* Travel article on Dhanushkodi

หมวดหมู่:สถานที่ในรามายณะ
หมวดหมู่:เมืองในรัฐทมิฬนาฑู
หมวดหมู่:เมืองร้างในทวีปเอเชีย
วาโรชา (แฟมากูสทา)

**วาโรชา** (, ; Varosha) หรือ **มาราช** (  หรือ *Kapalı Maraş*)) เป็นเขตทางใต้ของเมืองแฟมากุสตาในประเทศไซปรัสที่ถูกทิ้งร้างนับตั้งแต่ปี 1974 ก่อนหน้านั้น เมืองวาโรชาเคยเป็นพื้นที่การท่องเที่ยวสมัยใหม่ของเมือง จนกระทั่งชาวเมืองอพยพออกหลังจากการรุกรานไซปรัสโดยตุรกีในปี 1974 ที่ซึ่งแฟมากุสตาตกอยู่ใต้การปกครองของตุรกี และนับจากนั้นจนถึงปัจจุบัน เมืองยังคงถูกทิ้งร้าง อาคารสิ่งก่อสร้างถูกทิ้งให้เสื่อมโทรมไปตามกาลเวลา และบางส่วนถูกงัดแงะขโมย ถนนและเมืองบางส่วนเริ่มถูกกลืนกินด้วยพืชพรรณไม้ ทำให้เมืองนี้มีลักษณะของเมืองผี 

ในปี 2014 บีบีซีมีรายงานว่าเริ่มมีเต่าทะเลเข้าวางไข่บนชายหาดของเมือง

ประชากรของเมืองวาโรชาตามสำมะโนประชากรของประเทศไซปรัสเหนืออยู่ที่ 226 คนในปี 2011 และในปี 2017 ได้มีการเปิดพื้นที่ชายหาดให้เฉพาะชาวเติร์กเข้าเป็นพิเศษ

ในปี 2019 รัฐบาลไซปรัสเหนือประกาศว่ามีแผนการกลับมาเปิดเมืองวาโรชาใหม่อีกครั้ง โดยมีเป้าหมายว่าจะเปิดในสิ้นปี 2020 และในปี 2019 เจ้าหน้าที่รัฐได้ทำการตรวจสอบสภาพอาคารและโครงสร้างที่ถูกทิ้งร้างในเมือง และในวันที่ 8 ตุลาคม 2020 บางส่วนของเมืองได้ถูกเปิดให้ประชาชนเดินทางเข้าออกได้โดยอิสระ ซึ่งเป็นพื้นที่อดีตคลับเจ้าหน้าที่เติร์ก (Officer's Club of Turkish) และโรงแรมโกลเดนแซนดส์ (Golden Sands Hotel)

## อ้างอิง

## แหล่งข้อมูลอื่น

* Jonathan Gorvett (31 สิงหาคม 2015). Hopes for reunification. *[[The New York Times]]*.
* Nearly 50 Years On, a Forbidden Seaside Ghost Town is about to Re-Open. *Messy Nessy*. 5 สิงหาคม 2020.
* Sophie Tanno; Kate Plummer (31 กรกฎาคม 2020). The forbidden pleasure city: Inside the abandoned town Varosha that was destroyed by war but may become a tourist hotspot once again under new post coronavirus plans. *[[Daily Mail]]*. 

หมวดหมู่:ประเทศไซปรัส
หมวดหมู่:เมืองร้างในทวีปเอเชีย
หมวดหมู่:เมืองร้างในทวีปยุโรป
โกปาอาเมริกา 2021 รอบชิงชนะเลิศ

**โกปาอาเมริกา 2021 รอบชิงชนะเลิศ**  เป็นการแข่งขันฟุตบอลเพื่อที่จะตัดสินหาผู้ชนะของการแข่งขันฟุตบอลชิงแชมป์อเมริกาใต้ โกปาอาเมริกา ครั้งที่ 47 จัดขึ้นในวันที่ 10 กรกฎาคม ค.ศ. 2021 ระหว่างทีมชาติบราซิล พบกับทีมชาติอาร์เจนตินา ณ สนามกีฬามารากานังในรีโอเดจาเนโร ประเทศบราซิล

อาร์เจนตินา ชนะการแข่งขันด้วยการชนะเจ้าภาพบราซิลด้วยคะแนน 1–0 จากการทำประตูของอังเฆล ดิ มาริอา ในนาทีที่ 22 ทำให้อาร์เจนตินาคว้าแชมป์รายการระดับสูงได้เป็นครั้งแรกในรอบ 28 ปี และเป็นครั้งแรกของนักฟุตบอลในทีมทุกคนรวมถึง ลิโอเนล เมสซิ ผู้ทำประตูและลงเล่นสูงสุดของอาร์เจนตินา

## สนามแข่งขัน
รอบชิงชนะเลิศจะจัดขึ้นที่สนามกีฬามารากานังของรีโอเดจาเนโร สนามกีฬาที่ใหญ่ที่สุดในประเทศบราซิลเป็นครั้งที่สองติดต่อกัน คาดว่าจะไม่มีแฟนฟุตบอลเข้าชม เนื่องจากการแพร่ระบาดของโควิด-19 ในทวีปอเมริกาใต้

## ภูมิหลัง
อาร์เจนตินา ลงเล่นในนัดชิงชนะเลิศโกปาอาเมริกาเป็นครั้งที่ 29 โดยชนะเลิศได้ 15 ครั้งซึ่งครั้งล่าสุดเกิดขึ้นในปี ค.ศ. 1993 ที่เอกวาดอร์ ในสี่ครั้งหลังที่อาร์เจนตินาเจ้าชิงชนะเลิศฟุตบอลระดับเมเจอร์พวกเขาพ่ายแพ้ทั้งหมดทั้งโกปาอาเมริกา 2011, ฟุตบอลโลก 2014 ซึ่งพ่ายแพ้ต่อเยอรมนี ที่มารากัง และในปี ค.ศ. 2015 และ2016 ซึ่งพวกเขาพ่ายแพ้ต่อชิลีทั้งสองครั้งติดต่อกัน

ขณะที่ บราซิล เข้าชิงชนะเลิศเป็นครั้งที่ 21 โดยชนะเลิศได้ 9 ครั้งซึ่งบราซิลเป็นแชมป์เก่าจากการแข่งขันในปี ค.ศ. 2019 หลังเอาชนะทีมชาติเปรู 1-3 
## เส้นทางสู่รอบชิงชนะเลิศ

## ก่อนการแข่งขัน

## นัด

### รายละเอียด




|style="width:60%;vertical-align:top"|
**กฏ-กติกาการแข่งขัน**
*แข่งขันเวลาปกติ 90 นาที
*ต่อเวลาพิเศษไปอีก 30 นาที เมื่อทั้งสองทีมเสมอกันในเวลาปกติ
*ตัดสินด้วยการดวลลูกจุดโทษเพื่อหาผู้ชนะ
*ส่งชื่อผู้เล่นสำรองได้สิบสองคน
*เปลี่ยนตัวผู้เล่นสูงสุดได้ห้าคน โดยอนุญาตให้เปลี่ยนผู้เล่นคนที่หกได้ในช่วงต่อเวลาพิเศษ
|}

### สถิติ

## หลังการแข่งขัน

## บันทึก

## อ้างอิง

## แหล่งข้อมูลอื่น
*
*Copa América 2021, CONMEBOL.com

หมวดหมู่:โกปาอาเมริกา 2021
2021
หมวดหมู่:นัดการแข่งขันฟุตบอลทีมชาติบราซิล
หมวดหมู่:นัดการแข่งขันฟุตบอลทีมชาติอาร์เจนตินา
หมวดหมู่:การแข่งขันกีฬาที่เลื่อนออกไปเนื่องจากการระบาดทั่วของโควิด-19
ท่าอากาศยานนานาชาตินิโคเซีย

**ท่าอากาศยานนานาชาตินิโคเซีย** (, , ) เป็นท่าอากาศยานที่ถูกทิ้งร้างตั้งอยู่ราว  ทางตะวันตกของนิโคเซียเมืองหลวงของประเทศไซปรัส ในย่านลากาทาเมีย ในอดีตเคยเป็นท่าอากาศยานหลักของเกาะไซปรัส แต่การใช้งานเชิงพาณิชย์ของท่าอากาศยานถูกระงับตั้งแต่ตุรกีบุกเข้าไซปรัสในปี 1974 ปัจจุบันท่าอากาศยานใช้งานหลัก ๆ โดยกองกำลังพิทักษ์สันติภาพของสหประชาชาติในไซปรัส

ท่าอากาศยานสร้างขึ้ในทศวรรษ 1930s เพื่อเป็นสถานีของกองทัพอากาศอังกฤษในชื่อ อารืเอเอฟนิโคเซัย จนกระทั่งปี 1974 จนถึงปัจจุบัน เจ้าของของท่าอากาศยานคือกระทรวงกลาโหมของอังกฤษ ในปี 1948 สายการบินพาณิชย์ที่บินเข้าออกจากท่าอากาศยานเป็นประจำคือ มิแซร์, บีโอเอซี, สายการบินไซปรัส และ เอ็มอีเอ และมีการเปิดตัวอาคารผู้โดยสารใหม่ขึ้นแทนหลังเดิมในปี 1968 ส่วนอาคารหลังเดิมยังคงถูกใช้งานบางส่วน

ในวันที่ 20 กรกฎาคม 1974 ตุรกีบุกไซปรัส และวางระเบิดโจมตีท่าอากาศยานบางส่วน และสิ้นสุดลงด้วยการยึดท่าอากาศยานเป็นของกองกำลังสหประชาชาติ ชุมชนชาวไซปรัสเริ่มมีการพูดคุยถึงความเป็นไปได้ในการเปิดใช้งานท่าอากาศยานอีกครั้งในปี 1975 อย่างไรก็ตามแผนการดังกล่าวล้มเหลว

เที่ยวบินพาณิชย์เที่ยวบินสุดท้ายออกจากท่าอากาศยานนิโคเซีย และงจอดที่ลอนดอนในปี 1977 ภายใต้การดูแลของสหประชาชาติ ที่ซึ่งเครื่องบินสามลำของสายการบินไซปรัสซึ่งถูกจอดทิ้งไว้ตั้งแต่ปี 1974 ถูกเรียกคืนโดยทีมวิศวกรของสายการบินบริติช

ในปัจจุบัน เกาะไซปรัสมีท่าอากาศยานหลักทดแทนนิโคเซีย โดยประเทศไซปรัสมีท่าอากาศยานลาร์นากาซึ่งเปิดให้บริการในปี 1975 กับท่าอากาศยานพาโฟสซึ่งเปิดให้บริการในปี 1983 และประเทศไซปรัสเหนือมีท่าอากาศยานเอร์กานซึ่งเปิดให้บริการในปี 2004

## อ้างอิง

## แหล่งข้อมูอื่น

หมวดหมู่:ท่าอากาศยานที่ปิดกิจการ
เหตุโจมตีสมาชิกเอเคบีโฟร์ตีเอตด้วยเลื่อยมือ พ.ศ. 2557

**เหตุโจมตีสมาชิกของ [[AKB48]] โดยใช้เลื่อยมือ** เกิดขึ้นระหว่างงาน "จับมือ" ของวงในวันที่ 25 พฤษภาคม 2014 ที่ศูนย์ประชุมและวัฒนธรรมอุตสาหกรรมอิวาเตะในเมืองทากิซะวะ จังหวัดอิวาเตะ ส่งผลให้มีผู้ได้รับบาดเจ็บเป็นสมาชิกสองคนของเอเคบีโฟร์ตีเอต ได้แก่ อันนา อิริยะมะ วัย 18 ปี กับ รินะ คาวาเอ วัย 19 ปี และเจ้าหน้าที่อีกคนซึ่งพยายามเข้าห้ามเหตุการณ์ ทั้งสามคนถูกส่งไปยังโรงพยาบาลโดยทันที ผู้ก่อเหตุถูกจับกุมและตัดสินจำคุกเป็นเวลาหกปี

สมาชิก AKB48 ทั้งสองคนได้รับการผ่าตัดและต้องพักงานเป็นระยะเวลาค่อนข้างนาน รินะ คาวาเอ ลาออก ("จบการศึกษา") จากวงใน วันที่ 26 มีนาคม ค.ศ. 2015  หลังเธอไม่สามารถฟื้นคืนสภาพจิตใจกลับมาเป็นปกติซึ่งส่งผลให้เธอไม่สามารถเข้าร่วมงานจับมือใด ๆ ได้อีก ส่วนอิริยะมะยังคงเป็นสมาชิกของวงต่อโดยในตอนแรกต้องสวมถุงมือเพื่อปกปิด จนกระทั่งเธอปรากฏไม่มีถุงมือครั้งแรกในวันที่ 4 สิงหาคม 2015 ในคอนเสิร์ตจบการศึกษาของคาวาเอ

## เหตุการณ์
งานจับมือสมาชิกของ AKB48 ในวันที่ 25 พฤษภาคม 2014 ที่ศูนย์ประชุมและวัฒนธรรมอุตสาหกรรมอิวาเตะในเมืองทากิซะวะ จังหวัดอิวาเตะ สมาชิกวงสองคน ได้แก่ อันนา อิริยะมะ วัย 18 ปี กับ รินะ คาวาเอ วัย 19 ปี  ถูกโจมตีโดยชายวัย 24 ปี ซาโตรุ อุเมตะ (Satoru Umeta)

อาวุธที่ใช้คือเลื่อยมือพับได้ (foldable handsaw) ซึ่งเขานำมาจากบ้านโดยประกอบมีดคัตเตอร์เข้าไปด้านข้างของเลื่อย เขาซ่อนอาวุธไว้ในกระเป๋าถือติดตัวจนกระทั่งไปถึงบูธจับมือ

เจ้าหน้าที่ชายซึ่งพยายามเข้าหยุดคนร้ายได้รับบาดเจ็บเช่นกัน ทั้งอิริยะมะและคาวาเอกระดูกแตกและมีการฉีกขาดที่มือ โดยนิ้วก้อยขวาของอิริยะมะ และนิ้วโป้งขวาของคาวาเอ แตกและมีรอยแผล นอกจากนี้อิริยะมะยังมีรอยแผลบนศีรษะ ส่วนเข้าหน้าที่มีรอยแผลที่มือซ้าย ผู้ก่อเหตุถูกจับไว้โดยเจ้าหน้าที่อีกคนที่จุดเกิดเหตุก่อนที่เจ้าหน้าที่ตำรวจจะเดินทางมาถึงและจับกุมในไม่กี่นาทีต่อมา

ทั้งสามคนถูกส่งไปยังโรงพยาบาลทันที

## ผู้ก่อเหตุ
ผู้ก่อเหตุถูกจับกุมด้วยต้องสงสัยพยายามฆ่า แต่ต่อมาอัยการได้เปลี่ยนเป็นการทำร้ายร่างกาย และการฝ่าฝืนกฎหมายควบคุมอาวุธหลังพบว่าไม่สามารถ "ยืนยันว่าเป็นการพยายามฆ่าได้"

ผู้ก่อเหตุเป็นชายว่างงาน และไม่มีความเกี่ยวข้องหรือสนใจในวง AKB48 มาก่อน ต่อมาเขารับสารภาพระบุว่าก่อเหตุเพราะความรู้สึกหงุดหงิดที่ไอดอลเหล่านี้ได้รับเงินค่าตอบแทนที่สูง

อัยการเรียกร้องโทษจำคุกเป็นเวลา 7 ปี ซึ่งทนายของผู้ก่อเหตุอ้างการลดหย่อนจากปัจจัยส่วนบุคคลเช่นโรคจิตวิปลาสของอุเมตะ และเขาได้สารภาพรวมถึงแสดงความรู้สึกผิดแล้ว ท้ายที่สุดศาลตัดสินจำคุกเป็นเวลาหกปี

## ผลสืบเนื่อง
AKB48 ประกาศยกเลิกการแสดงในเธียเตอร์ทั้งหมดจนถึงสิ้นเดือนพฤษภาคม ส่วนงานจับมือและถ่ายรูปจนถึงเดือนมิถุนายนถูกเลื่อนออกไป

## อ้างอิง

หมวดหมู่:อาชญากรรมในประเทศญี่ปุ่น
หมวดหมู่:พ.ศ. 2557
หมวดหมู่:การโจมตีด้วยเลื่อย
หมวดหมู่:จังหวัดอิวาเตะ
หมวดหมู่:เอเคบีโฟร์ตีเอต
กลุ่มอาการที่เกิดจากช่องออกของเส้นประสาทบริเวณทรวงอกผิดปกติ

**กลุ่มอาการที่เกิดจากช่องออกของเส้นประสาทบริเวณทรวงอกผิดปกติ** () เป็นภาวะที่ร่างกายของผู้ป่วยมีการกดทับเส้นประสาท, หลอดเลือดดำ, และ/หรือ หลอดเลือดแดง ที่บริเวณช่องออกของกลุ่มเส้นประสาทและเส้นเลือดจากในช่องอกไปยังบริเวณรักแร้ แบ่งออกเป็นสามชนิดย่อยตามอวัยวะที่ได้รับผลกระทบ ได้แก่ ชนิดเส้นประสาท ชนิดหลอดเลือดดำ และชนิดหลอดเลือดแดง โดยในชนิดเส้นประสาทผู้ป่วยมักมีอาการเจ็บ อ่อนแรง และอาจมีกล้ามเนื้อฝ่อที่บริเวณฐานนิ้วหัวแม่มือ ชนิดหลอดเลือดดำจะมีอาการแขนบวม เจ็บ และอาจมีสีม่วงคล้ำได้ ชนิดหลอดเลือดแดงจะมีอาการเจ็บแขน แขนซีด และแขนเย็นได้

ภาวะนี้เกิดได้จากหลายสาเหตุ เช่น การบาดเจ็บ การเคลื่อนไหวซ้ำๆ เนื้องอก การตั้งครรภ์ หรือเป็นมาแต่กำเนิด เช่น การมีกระดูกซี่โครงเกิน เป็นต้น การตรวจที่ช่วยในการวินิจฉัยได้แก่ การตรวจการนำสัญญาณประสาท และการถ่ายภาพรังสี ภาวะอื่นที่ทำให้มีอาการใกล้เคียงกัน ได้แก่ เส้นเอ็นคลุมข้อไหล่ฉีกขาด โรคของกระดูกคอ ไฟโบรมัยอัลเจีย โรคปลอกประสาทเสื่อมแข็ง และกลุ่มอาการเจ็บปวดเฉพาะที่แบบซับซ้อน เป็นต้น

การรักษาในระยะแรกเริ่มสำหรับชนิดที่ทำให้มีอาการทางเส้นประสาทได้แก่การทำกายภาพบำบัดเพื่อเพิ่มความแข็งแรงของกล้ามเนื้ออกและปรับปรุงท่าทาง อาจใช้ยาแก้อักเสบชนิดไม่ใช่สเตียรอยด์ เช่น นาพรอกเซน เพื่อบรรเทาอาการเจ็บปวดได้ การผ่าตัดมักใช้กับการรักษากรณีเป็นชนิดที่ทำให้มีอาการทางหลอดเลือด หรือมีอาการทางเส้นประสาทที่รักษาด้วยวิธีอื่นแล้วไม่ได้ผล ผู้ป่วยบางรายอาจต้องใช้ยาต้านการแข็งตัวของเลือดเพื่อป้องกันไม่ให้เกิดลิ่มเลือด ภาวะนี้พบได้ในประชากรทั่วไปประมาณ 1% พบในเพศชายได้บ่อยกว่าในเพศหญิง และมักพบที่อายุประมาณ 20-50 ปี ภาวะนี้ได้รับการบรรยายไว้เป็นครั้งแรกเมื่อ ค.ศ. 1818 และถูกเรียกชื่อว่ากลุ่มอาการที่เกิดจากช่องออกของเส้นประสาทบริเวณทรวงอกผิดปกติตั้งแต่ ค.ศ. 1956
## อ้างอิง

## แหล่งข้อมูลอื่น

* 

หมวดหมู่:โรคของระบบประสาทนอกส่วนกลาง
หมวดหมู่:กลุ่มอาการ
คุนโพ

**คุนโพ** (; ) ซึ่งเดิมใช้อักษรโรมันว่า **Kunp'o** เป็นเมืองเล็กๆ ในจังหวัดคย็องกีของประเทศเกาหลีใต้ ตั้งอยู่ทางใต้ของกรุงโซลในเขตเมืองหลวงโซล มีอาณาเขตติดต่อกับอันยางทางทิศเหนือ, อึยวังทางตะวันออก และอันซันทางทิศใต้และทิศตะวันตก และเชื่อมต่อกับเพื่อนบ้านและไปยังกรุงโซลด้วยสาย 1 และ 4 ของรถไฟใต้ดินโซล คุนโพยังเป็นที่ตั้งของสถานีสามแห่งบนเส้นทางสายคย็องบู ซึ่งเป็นรถไฟแห่งชาติที่เชื่อมโยงไปยังส่วนอื่นๆ ของประเทศ แม้ว่า 73.2% ของเมืองจะเป็นพื้นที่สีเขียว ส่วนใหญ่เป็นเพราะซูริซานและภูเขาขนาดเล็กหลายแห่ง คุนโพมีผู้อยู่อาศัยมากกว่า 286,000 คนในเขตเมืองหลายแห่ง ใจกลางเมืองคือ ซันบอน New Town ซึ่งเป็นศูนย์กลางการค้าที่มีศูนย์กลางอยู่ที่ "ถนนแห่งวัฒนธรรม" ทางเท้าที่คุนโพได้กำหนดให้เป็นหนึ่งในแปดสถานที่ที่มีทัศนียภาพสวยงาม

## อ้างอิง

หมวดหมู่:นครในจังหวัดคย็องกี
เหตุแทงคนในซางามิฮาระ

**เหตุแทงคนในซางามิฮาระ**เกิดขึ้นเมื่อวันที่ 9 กรกฎาคม 2009 ที่ศูนย์ดูแลผู้พิการในเขตมิโดริ นครซางามิฮาระ จังหวัดคานางาวะ ประเทศญี่ปุ่น ส่งผลให้มีผู้เสียชีวิต 19 ราย และบาดเจ็บ 26 คน ในจำนวนนี้มี 13 คนที่บาดเจ็บสาหัส ผู้ต้องสงสัยเป็นชายวัย 26 ปี ชื่อ ซาโตชิ อูเอมัตสึ () อดีตพนักงานของศูนย์ เขามอบตัวที่สถานีตำรวจใกล้ ๆ พร้อมถุงซึ่งเต็มไปด้วยมีดที่เขาใช้ก่อเหตุ และถูกจับกุมในเวลาต่อมา เหตุการณ์นี้เป็นหนึ่งในอาชญากรรมที่ร้ายแรงที่สุดในประวัติศาสตร์ญี่ปุ่นยุคใหม่

## ที่เกิดเหตุ

สุคูอิยามามูริเอ็ง () เป็นศูนย์ดูแลที่ดำเนินงานโดยคานางาวะเคียวโดไก () องค์การด้านสวัสดิการสังคม ศูนย์ก่อตั้งขึ้นโดยรัฐบาลท้องถิ่น ตั้งอยู่บนพื้นที่ราว  ในป่าไม้ริมฝั่งแม่น้ำซางามิ ข้อมูลจากายเดือนเมษายน ศูนย์มีผู้อยู่อาศัยจำนวน 149 คน อายุตั้งแต่ 19 ถึง 75 ปี ทั้งหมดเป็นผู้พิการทางสติปัญญา และหลายคนมีความพิการทางกายร่วมด้วย บางส่วนสามารถทำกิจกรรมทางกายนอกอาคารได้ และบางส่วนเป็นผู้ติดเตียง ศูนย์ตั้งอยู่ตรงจุดที่ห่างไกลจากเมือง ราว  จากสถานีซางามิโกะบนสายหลักชูโอ

## เหตุการณ์
เมื่อเวลาราว 02:10 น. ผู้ก่อเหตุใช้ค้อนเพื่อบุกเข้าไปในศูนย์ผ่านทางหน้าต่างกระจกบนชั้นหนึ่ง เขาจับและมัดเจ้าหน้าที่ไว้ ขโมยกุญแจจากนั้นจึงเดินเข้าทีละห้องเพื่อเข้าไปแทงผู้เคราะห์ร้ายเข้าที่คอขณะพวกเขากำลังหลับอยู่ เจ้าหน้าที่สามารถโทรเรียกตำรวจได้ที่เวลา 02:30 น. อย่างไรก็ตามผู้ก่อเหตุสามารถหลบหนีออกจากอาคารได้ก่อนที่ตำรวจจะเดินทางมาถึง ภาพจากกล้องวงจรปิดแสดงให้เห็นว่าเขาหนีออกจากศูนย์ที่เวลาราว 02:50 น.

เจ้าหน้าที่ตำรวจพร้อมอาวุธเดินทางเข้าศูนย์เมื่อเวลา 03:00 น. และรถพยาบาลจำนวนยี่สิบเก้าคันถูกส่งไปยังศูนย์ สองชั่วโมงถัดมา ผู้ต้องสงสัยเดินทางเข้ามอบตัวที่สถานีตำรวจสึคูอิด้วยตนเอง พร้อมถุงที่เต็มไปด้วยมีดทำครัวและอาวุธปลายแหลมโชกเลือดจำนวนมาก

ผู้เสียชีวิตประกอบผู้หญิงสิบรายและผู้ชายเก้าราย อายุ 18 ถึง 70 ปี ได้รับบาดเจ็บ 26 คน ในจำนวนนี้ 13 คนบาดเจ็บสาหัส

## ดูเพิ่ม
*เอเบิลิสม์
*แอคชั่นทีสี่
*ชีวิตที่ไม่สมควรมีชีวิตอยู่

## อ้างอิง

## แหล่งข้อมูลอื่น
*19 lives: Sagamihara stabbings NHK (In Japanese)
*Demolition Work Starts at Sagamihara Care Home after 2016 Massacre  Nippon.com

หมวดหมู่:พ.ศ. 2559
หมวดหมู่:จังหวัดคานางาวะ
หมวดหมู่:ฆาตกรรมหมู่ในประเทศญี่ปุ่น
หมวดหมู่:ซางามิฮาระ
มิสติกวอริเออส์

***มิสติกวอริเออส์: ราธออฟเดอะนินจาส์*** (; ) เป็นเกมแนวชูตเอ็มอัปแบบเลื่อนด้านข้างที่มีธีมนินจา ซึ่งเปิดตัวในฐานะวิดีโอเกมหยอดเหรียญโดยบริษัทโคนามิใน ค.ศ. 1993 ซึ่งได้รับการพัฒนาโดยทีมเดียวกันกับที่ผลิตเกมอาร์เคดก่อนหน้า นั่นคือ*[[ซันเซตไรเดอส์]]*ที่มีธีมตะวันตก และมีรูปแบบการเล่นที่คล้ายคลึงกับเกมก่อนหน้า

## รูปแบบการเล่น
thumb|left|ภาพหน้าจอการเล่นสโนว์บอร์ดของยูริในด่านภูเขาหิมะ

การควบคุมของเกมประกอบด้วยก้านควบคุมแปดทิศทาง รวมถึงปุ่มสองปุ่มสำหรับโจมตีและกระโดด คล้ายกันกับในเกม*ซันเซตไรเดอส์* ผู้เล่นสามารถกระโดดข้ามระดับที่สูงขึ้นหรือต่ำลงได้ เช่นเดียวกับการสไลด์ ตัวละครของผู้เล่นจะโจมตีโดยการปาดาวกระจาย/มีดสั้นไม่จำกัดจำนวน หรือใช้อาวุธของเขา/เธอในระยะใกล้ เกมดังกล่าวมีการปรับปรุงบางอย่างที่ไม่รวมอยู่ใน*ซันเซตไรเดอส์* เช่นเดียวกับมาตรวัดชีวิตที่ช่วยให้ผู้เล่นสามารถยังชีพจากการโจมตีของศัตรูได้ถึงสี่ครั้งก่อนที่จะเสียชีวิต

ผู้เล่นจะต้องกำจัดศัตรูที่ถือกล่องเพื่อรับไอเทมเพิ่มพลัง ซึ่งรวมถึงการเพิ่มพลังดาวกระจายที่สามารถเพิ่มพลังการปาของผู้เล่นได้ถึงสองระดับ (โดยมีความแตกต่างกันระหว่างเหล่าตัวละคร), อาหาร (ซูชิ, เท็มปูระ, อูดง, สุกียากี้) ที่จะมาเติมเกจชีวิตของผู้เล่น, ลูกกลมสีน้ำเงินที่มีตัวอักษรคันจิอย่าง*ชิโนบิ* (忍) จะล้อมรอบผู้เล่นด้วยบาเรียในช่วงเวลาจำกัด, ลูกกลมสีเหลืองที่มีตัวอักษรคันจิอย่าง*ชิการะ* (力) จะทำลายศัตรูบนหน้าจอทั้งหมด และเครื่องประดับชนิดต่าง ๆ สำหรับคะแนนพิเศษ รวมถึงการอยู่ยงคงกระพันชั่วคราว

ในเกมมีทั้งหมดเก้าด่าน ซึ่งบอสของด่านกำลังรอที่จะท้าทายผู้เล่น เช่นเดียวกับในเกม*ซันเซตไรเดอส์* ผู้เล่นแต่ละคนจะได้รับคะแนนเมื่อสิ้นสุดด่านตามจำนวนที่พวกเขาตีบอส โดยผู้เล่นที่มีเปอร์เซ็นต์การโจมตีสูงสุดจะได้รับคะแนนโบนัส

## โครงเรื่อง
*มิสติกวอริเออ*มีฉากในดิสโทเปียอนาคตที่นิวยอร์ก (อันมีความโดดเด่น เนื่องจากมีการพบเวิลด์เทรดเซ็นเตอร์ในบางด่าน) ซึ่งองค์กรชั่วร้ายที่รู้จักกันในชื่อสกัลเอนเทอร์ไพรส์ได้เข้ายึดครองประเทศและวางแผนการครอบครองทั่วโลก โดยผู้เล่นจะควบคุมหนึ่งในห้านินจาวัยรุ่นที่กำลังตกเป็นเป้าหมายของกองกำลังสกัล ทั้งสไปรอส, เคมะ, โคจิโร, แบรด และยูริ

## ซาวด์แทร็ก
ซาวด์แทร็กสมบูรณ์ของ*มิสติกวอริเออส์*มีอยู่ใน*โคนามิอะมิวส์เมนต์ซาวส์ '93: ซัมเมอร์อิดิชัน* ที่เป็นอัลบั้มสองซีดี ซึ่งวางจำหน่ายเมื่อวันที่ 21 สิงหาคม ค.ศ. 1993 โดยมีหมายเลขแคตตาล็อกคือเคไอซีเอ-7616-7 และแทร็กที่ 23–46 ในแผ่นที่ 2 นั้นมาจากเกม

## การตอบรับ
ในประเทศญี่ปุ่น *เกมแมชชีน*ในฉบับวันที่ 15 เมษายน ค.ศ. 1993 ได้ระบุว่า*มิสติกวอริเออส์*เป็นหน่วยอาร์เคดบนโต๊ะที่ประสบความสำเร็จมากที่สุดเป็นอันดับเก้าของปี

## อ้างอิง

## แหล่งข้อมูลอื่น
* ''Mystic Warriors'' at GameFAQs
* ''Mystic Warriors'' on the Killer List of Videogames

หมวดหมู่:วิดีโอเกมที่ออกวางจำหน่ายในปี พ.ศ. 2535
หมวดหมู่:วิดีโอเกมที่ออกวางจำหน่ายในปี พ.ศ. 2536
หมวดหมู่:วิดีโอเกมอาร์เคด
หมวดหมู่:วิดีโอเกมแบบร่วมมือกัน
หมวดหมู่:เกมจากค่ายโคนามิ
หมวดหมู่:วิดีโอเกมเกี่ยวกับนินจา
หมวดหมู่:เกมรันแอนด์กัน
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมที่มีฉากในนครนิวยอร์ก
หมวดหมู่:เกมอาร์เคดจากค่ายโคนามิ
หมวดหมู่:วิดีโอเกมที่พัฒนาขึ้นในประเทศญี่ปุ่น
วัดลำลูกบัว

**วัดลำลูกบัว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำลูกบัว อำเภอดอนตูม จังหวัดนครปฐม

เดิมหมู่บ้านลำลูกบัวไม่มีวัดให้พุทธศาสนิกชนได้บำเพ็ญกุศล หากจะประกอบศาสนกิจต้องเดินทางไปยังวัดสามง่ามหรือวัดตะโกสูงซึ่งอยู่ห่างถึง 4–5 กิโลเมตร ด้วยเหตุนี้ นายหว่างและนางเผื่อน บุตรศรี และกำนันฉาย อำไพจิตร (ขุนกรีกลเกษตร) ได้ร่วมใจกันถวายที่ดินเพื่อสร้างวัด ในระยะแรกเริ่มสร้างที่พักสงฆ์ขึ้นมาก่อน เป็นศาลาหลังคามุงแฝกกว้างขวางพอสมควร ด้านหน้าเป็นที่บำเพ็ญกุศล ด้านหลังกั้นให้พระสงฆ์พักอยู่อาศัย ได้นิมนต์หลวงตาโตมาจำพรรษาและปกครองวัดเมื่อ พ.ศ. 2470 วัดได้รับพัฒนาเรื่อยมา จนได้รับอนุญาตตั้งเป็นวัดเมื่อวันที่ 28 มีนาคม พ.ศ. 2472 ได้รับพระราชทานวิสุงคามสีมาครั้งแรกเมื่อวันที่ 21 ตุลาคม พ.ศ. 2480

เสนาสนะและสิ่งก่อสร้างภายในวัดได้แก่ อุโบสถหลังใหม่มีช่อฟ้า ใบระกา เริ่มสร้างเมื่อเดือนพฤศจิกายน พ.ศ. 2532 แล้วเสร็จเมื่อ พ.ศ. 2538 ได้รับพระราชทานวิสุงคามสีมาเมื่อวันที่ 25 เมษายน พ.ศ. 2535 ศาลาการเปรียญทรงไทยสร้างแล้วเสร็จเมื่อ พ.ศ. 2538  เมรุสร้างเมื่อ พ.ศ. 2519 และศาลปู่ขาว มณฑปสามพี่น้อง พระครูพัฒนาภินันท์ อดีตเจ้าอาวาสวัดลำลูกบัว นำพระพุทธรูปจำลองวัดไร่ขิง หลวงพ่อโสธรและหลวงพ่อวัดบ้านแหลม เป็นที่ประดิษฐาน ส่วนปูชนียวัตถุที่สำคัญ ได้แก่ พระประธานประจำอุโบสถ เป็นพระพุทธรูปปางมารวิชัยหล่อด้วยโลหะ หน้าตักกว้าง 1 เมตร และพระประธานประจำอุโบสถหลังใหม่ เป็นพระพุทธชินราชจำลอง หน้าตักกว้าง 89 นิ้ว พร้อมด้วยพระอัครสาวก

## รายนามเจ้าอาวาส
* หลวงตาโต
* พระอาจารย์เล็ก ตรีมาลา
* พระอาจารย์เคี้ยง แซ่ตั้ง
* หลวงตายัน
* พระผัน
* พระอยู่ สามบุญลือ
* พระอาจารย์แม้น ทองดอนเหมือน
* พระอาจารย์แหวน
* พระเคล้า พ.ศ. 2491 
* พระครูพัฒนาภินันท์ (สวิง ฐานงฺกโร) พ.ศ. 2492–2548 
* พระครูสันติธรรมานันท์ พ.ศ. 2550

## อ้างอิง

ลำลูกบัว
วัดอรัญญิการาม (จังหวัดนครปฐม)

**วัดอรัญญิการาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามง่าม อำเภอดอนตูม จังหวัดนครปฐม มีเนื้อที่ตั้งวัด 39 ไร่ 73 ตารางวา มีเนื้อที่ธรณีสงฆ์ 39 ไร่ 39 ตารางวา

วัดอรัญญิการาม หรือเดิมชื่อ **วัดสามง่าม** สร้างขึ้นโดยหลวงพ่อแดงร่วมกับชาวบ้านสมัยนั้น หลวงพ่อแดงนี้เป็นลุงของหลวงพ่อเต๋ คงทอง เดิมท่านเป็นพระบวชที่วัดกาหลง จังหวัดสมุทรสาคร ได้เอาหลวงพ่อเต๋ ขณะนั้นเป็นเด็กไปอยู่ด้วย แล้วมาสร้างวัดที่บริเวณวัดดอนตูมในปัจจุบัน ซึ่งเป็นเมืองร้างเก่าแก่สมัยโบราณ แต่เมื่อสร้างวัดได้ 3 ปี ประสบอุปสรรคมาก เนื่องจากอยู่ห่างไกลชุมชนและชาวบ้านไปมาไม่สะดวก ท่านจึงออกมาสร้างวัดขึ้นใหม่ที่บริเวณบ้านสามง่าม อันเป็นที่ตั้งวัดในปัจจุบัน บริเวณนี้เรียกสามง่านเพราะเดิมเป็นที่ตั้งโรงหีบอ้อยของเจ๊กไป๋ มีคลองแจงงามและคลองทุ่งรางทอง มาเชื่อมติดต่อกันเป็น 3 ง่าม แต่เมื่อโรงหีบอ้อยของเจ๊กไป๋ถูกโจรปล้นและเจ๊กไป๋ถูกโจรฆ่าตาย ที่ดินได้ร้างขาดคนดูแลลูกสาวเจ๊กไป๋จึงยกที่ดินให้แก่หลวงพ่อแดง เพื่อทำการสร้างวัด โดยได้สร้างวัดขึ้นเมื่อ พ.ศ. 2447 ได้รับพระราชทานวิสุงคามสีมาเมื่อ พ.ศ. 2451 ในชื่อ "วัดอรัญญิการาม" ต่อมา พ.ศ. 2453 หลวงพ่อแดงได้จัดงานผูกพัทธสีมาฝังลูกนิมิตโบสถ์หลังแรกขึ้น

วัดมีเกจิอาจารย์คือ หลวงพ่อแย้ม ฐายุตโต ท่านมีวิชาอาคมที่เลื่องลือ โด่งดังไปทั่วทุกสารทิศทั้งในและต่างประเทศ ท่านได้รับการยอมรับยกย่อง เกียรติคุณด้านวัตถุมงคลที่ศักดิ์สิทธิ์ เช่น ตะกรุดหน้าผากเสือ ตะกรุดโทน เบี้ยแก้ และที่โด่งดังมากคือ กุมารทอง

## อ้างอิง

อรัญญิการาม
วัดหน่อพุทธางกูร

**วัดหน่อพุทธางกูร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพิหารแดง อำเภอเมืองสุพรรณบุรี จังหวัดสุพรรณบุรี

วัดหน่อพุทธางกูร เดิมชื่อว่า **วัดมะขามหน่อ** เพราะมีต้นมะขามใหญ่อยู่ จากการขุดแต่งพบว่าอุโบสถเก่าของวัดนี้สร้างมาตั้งแต่สมัยอยุธยาตอนปลาย แล้วมาบูรณะครั้งใหญ่ในสมัยพระบาทสมเด็จพระนั่งเกล้าเจ้าอยู่หัว เล่าสืบต่อกันมาว่าละแวกวัดนี้เคยเป็นนิวาสถานเดิมของพระเพทราชาแห่งราชวงศ์บ้านพลูหลวง วัดนี้บูรณะโดยชาวลาวที่โดนกวาดต้อนมาเมื่อคราวกบฏเจ้าอนุวงศ์ เมื่อ พ.ศ. 2369 บริเวณที่มีฐานอุโบสถเก่าอยู่ก่อน ต่อมาขุนพระพิมุขข้าหลวงในพระบาทสมเด็จพระนั่งเกล้าเจ้าอยู่หัว จึงได้สร้างวัดขึ้นมาโดยให้ชื่อว่า "วัดมะขามหน่อ" กระทั่งในสมัยพระครูสุวรรณวรคุณ (คำ จนทโชโต) เป็นเจ้าอาวาส จึงได้เปลี่ยนชื่อเป็น "วัดหน่อพุทธางกูร"

อาคารเสนาสนะที่สำคัญ คือ อุโบสถเก่าเป็นอาคารรูปสี่เหลี่ยมผืนผ้าก่ออิฐถือปูนขนาด 3 ห้อง ด้านหน้ามีมุขยื่นออกมามีเสารองรับอยู่ 4 ต้น หน้าบันและส่วนประดับต่าง ๆ เป็นไม้จำหลักงดงาม หลังคามุงกระเบื้องดินเผาปลายมน ฐานอาคารแอ่นโค้งเป็นรูปท้องเรือสำเภา ตามแบบนิยมสมัยอยุธยาตอนปลาย ภายในมีภาพจิตรกรรมฝาผนัง วาดขึ้นโดยนายคำ ช่างหลวงชาวเวียงจันทน์ที่ถูกกวาดต้อนเมื่อคราวกบฏเจ้าอนุวงศ์ เขียนราว พ.ศ. 2391 โดยภาพจิตรกรรมที่วาดนี้เป็นเรื่องเกี่ยวกับพุทธประวัติ ทศชาติชาดก พระเจดีย์จุฬามณี และเทพชุมนุม กรมศิลปากรทำการบูรณะอุโบสถเมื่อ พ.ศ. 2550–2551 และอนุรักษ์ภาพจิตรกรรมฝาผนังในปีเดียวกัน

## อ้างอิง

หน่อพุทธางกูร
หมวดหมู่:โบราณสถานในจังหวัดสุพรรณบุรี
วัดสมุหราษฎร์บำรุง

**วัดสมุหราษฎร์บำรุง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำลูกกา อำเภอลำลูกกา จังหวัดปทุมธานี มีเนื้อที่ทั้งหมดรวม 15 ไร่ 1 งาน 1 ตารางวา

วัดสมุหราษฎร์บำรุงก่อตั้งเมื่อ พ.ศ. 2462 เดิมชื่อ **วัดแปลงกระบือ** ได้รับพระราชทานวิสุงคามสีมา เมื่อวันที่ 22 กุมภาพันธ์ พ.ศ. 2503 ซึ่งเจ้าคณะปกครองฝ่ายสงฆ์ได้ปกครองดูแลตลอด จนถึงปัจจุบัน สำนักงานพระพุทธศาสนาแห่งชาติรับรองว่าวัดสมุหราษฎร์บำรุง มีชื่ออยู่ในทะเบียนวัดของสำนักงานพระพุทธศาสนาแห่งชาติ ตามพระราชบัญญัติคณะสงฆ์ (ฉบับที่ 2) พ.ศ. 2535 มีพระใบฎีกาสุเทพ ฐิตพโล เป็นผู้รักษาการเจ้าอาวาส

วัดสมุหราษฎร์บำรุงมีรูปปั้นไอ้ไข่ โดยได้ขอนำมวลสารจากผงธูปที่ประชาชนไปจุดบูชากราบไหว้ไอ้ไข่ที่วัดเจดีย์ จังหวัดนครศรีธรรมราช มาไว้ใต้ฐานรูปปั้นไอ้ไข่ ณ ที่วัดสมุหราษฎร์บำรุง นอกจากนี้ยังได้มีสมเด็จองค์ปฐมและรูปปั้นจำลอง พระครูพิทักษ์ ธรรมนาถ (หลวงปู่เอี่ยม) อดีตเจ้าอาวาสรูปที่ 5 ของวัดสมุหราษฎร์บำรุง และรูปปั้นจำลองพระเกจินามมงคลร่วม 9 รูป ได้แก่ หลวงปู่ทวด หลวงปู่ศุข หลวงปู่เจริญ หลวงพ่อคง หลวงปู่มั่น หลวงพ่อทอง หลวงพ่อเงิน หลวงปู่แหวน หลวงพ่อแก้ว และหลวงปู่เชื่อมวัดสมุห์ฯ

## อ้างอิง

สมุหราษฎร์บำรุง
อีกากินซากตะวันออก

**อีกาซากศพตะวันออก** () เดิมเป็นชนิดที่แยกออกต่างหากในชื่อ *Corvus orientalis* เป็นสมาชิกในวงศ์นกกา ปัจจุบันถูกระบุเป็นชนิดย่อยของ อีกากินซาก (*Corvus corone*) มีความแตกต่างทางสัญฐานจากอีกากินซากคือ ขนาดที่ใหญ่กว่า ความยาวปลายปากถึงโคนหางประมาณ 50 เซนติเมตร และขนหางที่บานออกและกว้างกว่า อีกาซากศพตะวันออกพบได้ในไซบีเรีย ไปจนถึงญี่ปุ่น ทางใต้สู่เอเชียกลาง อัฟกานิสถาน อิหร่านตะวันออก ภูมิภาคกัศมีร์ ทิเบตและภาคเหนือของจีน โดยทั่วไปวางไข่สามถึงห้าฟองบนต้นไม้หรืออาคาร ลักษณะของไข่ไม่แตกต่างจากชนิดย่อยหลัก (*Corvus corone corone*) 

## อ้างอิง

กินซากตะวันออก
หมวดหมู่:นกที่พบในทวีปเอเชีย